open-index/open-wikipedia-markdown huggingface dataset:
၂၀၁၃ အသက် ၂၂ နှစ်အောက် အာရှဖလား အရည်ချင်းပြည့်မီချက်

**၂၀၁၃ အသက် ၂၂ နှစ်အောက် အာရှဖလား အရည်ချင်းပြည့်မီချက်** သည် ၂၀၁၃ အသက် ၂၂ နှစ်အောက် အာရှဖလား အားကစားပြိုင်ပွဲ အတွက် ခြေစစ်ပြိုင်ပွဲသတ်မှတ်ချက်ဖြစ်သည်။ ထိုခြေစစ်ပြိုင်ပွဲများကို ၂၀၁၂ ခုနှစ်၊ ဇွန်လ ၂၃ ရက် မှ ဇူလိုင်လ ၃ ရက်နေ့ အထိ ပြိုင်ပွဲပြုလုပ်မည်ဖြစ်သည်။ သို့သော် အုပ်စု (ဃ) ပြိုင်ပွဲများကို နီပေါ​ဘောလုံးအဖွဲ့ချုပ်၏ တောင်းဆိုမှုကြောင့် ဇွန်လ ၂ ရက်နေ့ မှ ၁၀ ရက်နေ့ သို့ပြောင်းရွေ့ကျင်းပရန်စီစဉ်ခဲ့သည်။ ​​ထိုသို့စီစဉ်ခဲ့​သော်လည်း အ​ကြောင်းအမျိုးမျိုး​ကြောင့် အုပ်စု (ဃ) ပြိုင်ပွဲများကို နီပေါနိုင်ငံ အတွက် ဇွန်လ ၁၆ ရက်​နေ့ နှင့် အုပ်စု (င) ပြိုင်ပွဲများကို အင်ဒိုနီးရှားနိုင်ငံ အတွက် ဇူလိုင်လ ၃ ရက်နေ့ သို့ ထပ်မံပြောင်း​​​​​​ရွေ့ခဲ့သည်။

## အားစားသမား ကန့်သတ်ချက်
၁၉၉၁ ခုနှစ်၊ ဇန်နရီလ ၁ ရက် နေ့ ထက်အရင်မွေးဖွားသူများကို ဤ ၂၀၁၃ အသက် ၂၂ နှစ်အောက် အာရှဖလား ခြေစစ်ပြိုင်ပွဲ ဝင်ပြိုင်ခွင့်တားမြစ်ထားသည်။

## ပြိုင်ပွဲပုံစံ
နိုင်ငံပေါင်း ၄၁ နိုင်ငံ မှ ခြေစစ်ပွဲအောင်သော ၁၆ နိုင်ငံကို ရွေးချယ်မည်ဖြစ်သည်။ ထို၁၆ နိုင်ငံသည် ၂၀၁၃ အသက် ၂၂ နှစ်အောက် အာရှဖလား ပြိုင်ပွဲ တွင်ဝင်ရောက်ခွင့်ရမည်ဖြစ်သည်။ 

ခြေစစ် ပြိုင်ပွဲဝင်   ၄၁ နိုင်ငံ ကို ၆ သင်းပါ ၆ အုပ်စု နှင့် ၅ သင်းပါ ၁ အုပ်စု စုစုပေါင်း ၄၁ သင်း အသီးသီး ခွဲခြားထားသည်။ အုပ်စုတစ်ခုစီ မှ အသင်း ၂ သင်းသည် ခြေစစ် အရည်ချင်းစစ် အောင်မည်ဖြစ်သည်။ ထိုကဲ့သို့ အုပ်စု ၇ စု မှ အသင်းပေါင်း ၁၄ သင်း နှင့် အုပ်စုအားလုံး၏ တတိယ​နေရာရအသင်းများထဲ မှ အကောင်းဆုံး အသင်း ၁ သင်း  စုစုပေါင်း ၁၅ သင်းသည် ​နောက်ဆုံးအဆင့်ပြိုင်ပွဲအိမ်ရှင်အသင်းနှင့်အတူ ခြေစစ်ပွဲအောင်မည်။ 

အာရှဘောလုံးအဖွဲ့ချုပ် ၏ ဆုံးဖြတ်ချက်အရ နောက်ဆုံးပြိုင်ပွဲများကို အိုမန်နိုင်ငံ တွင်ကျင်းပရန် ၂၀၁၂ ခုနှစ်၊ ဇွန်လ ၁၈ ရက် နေ့က တရားဝင်ကြေညာခဲ့သည်။ အိုမန်နိုင်ငံ သည် တတိယအကောင်းဆုံး အသင်း အဖြစ် ဝင်ပြိုင်ခွင့်ရရှိခဲ့​သော​ကြောင့် ဒုတိယ တတိယအကောင်းဆုံး အသင်းအဖြစ် ယီမင်နိုင်ငံသည်လည်း ဝင်ပြိုင်ခွင့်ရရှိခဲ့သည်။

## အသင်းများ
ခြေစစ်ပွဲအောင်သောနိုင်ငံများကို စာလုံးအထူဖြင့် ပြသသည်။

*'***
*
*
*
*** တရုတ်**
*
*
*
*
*****
*****
*****
*****
*****

*****
*****
*
*
*
*
*
*
*****
*
*****
*
*
*

*
*****
*
*
*****
*
*
*
*
*****
*****
*
****'

*မပါဝင်သောနိုင်ငံများ:
**
**
**
**
**

## အုပ်စုများ
### အနောက်အာရှ
#### အုပ်စု (က)
*အုပ်စု (က) ပြိုင်ပွဲအားလုံးကို အိုမန်နိုင်ငံတွင်ကျင်းပခဲ့သည်။
*စံတော်ချိန်က UTC+4 ဖြစ်သည်။

#### အုပ်စု (ခ)
*အုပ်စု (ခ) ပြိုင်ပွဲအားလုံးကို ဆော်ဒီအာရေဗျနိုင်ငံတွင်ကျင်းပခဲ့သည်။
*စံတော်ချိန်က UTC+3 ဖြစ်သည်။ 

#### အုပ်စု (ဂ)
*အုပ်စု (ဂ) ပြိုင်ပွဲအားလုံးကို မလေးရှားနိုင်ငံတွင်ကျင်းပခဲ့သည်။
*စံတော်ချိန်က UTC+8 ဖြစ်သည်။  

#### အုပ်စု (ဃ)
*အုပ်စု (ဃ) ပြိုင်ပွဲအားလုံးကို နီပေါနိုင်ငံတွင်ကျင်းပခဲ့သည်။
*စံတော်ချိန်က UTC+05:45 ဖြစ်သည်။  

### အရှေ့အာရှ
#### အုပ်စု (င)
*အုပ်စု (င) ပြိုင်ပွဲအားလုံးကို အင်ဒိုနီးရှားနိုင်ငံတွင်ကျင်းပခဲ့သည်။
*စံတော်ချိန်က UTC+7 ဖြစ်သည်။

#### အုပ်စု (စ)
*အုပ်စု (စ) ပြိုင်ပွဲအားလုံးကို လာအိုနိုင်ငံတွင်ကျင်းပခဲ့သည်။
*စံတော်ချိန်က UTC+7 ဖြစ်သည်။

#### အုပ်စု (ဆ)
*အုပ်စု (ဆ) ပြိုင်ပွဲအားလုံးကို မြန်မာနိုင်ငံတွင်ကျင်းပခဲ့သည်။
*စံတော်ချိန်က UTC+6:30 ဖြစ်သည်။

## တတိယအကောင်းဆုံး အသင်းများ
*အုပ်စု (ဃ) တွင် အသင်း ၅ သင်းသာ ရှိသောကြောင့် ကျန်အုပ်စုများမှ အုပ်စုအောက်ဆုံးအသင်းများ၏ ရလဒ်များကို မတွက်ချက်ပါ။ အုပ်စုအားလုံး မှ တတိယရထားသောအသင်း ၇ သင်းထဲ မှ ၂ သင်းပြန်လည်ရွေးယူခဲ့သည်။

## အကိုးအကား
## အခြားကြည့်ရန်
* ၂၀၁၃ အသက် ၂၂ နှစ်အောက် အာရှဖလား
* အသက် ၂၂ နှစ်အောက် အာရှဖလား
ကွမ်းယာပုံပြင်

တစ်ခါက အမွှာညီအစ်ကိုနှစ်ယောက်ရှိကြသည်။ အစ်ကိုဖြစ်သူမှာ တန် ဖြစ်ပြီး ညီဖြစ်သူမှာ လန် ဖြစ်သည်။ သူတို့ညီအစ်ကိုနှစ်ယောက်သည် ချူချူ အမည်ရှိ တာအိုဝါဒီရသေ့ထံတွင် ပညာသင်ကြား ကြသည်။ ဆရာချူချူတွင် ၁၈ နှစ်အရွယ် သမီးပျိုတစ်ယောက်ရှိသည်။ နောက်ပိုင်းတွင် ဆရာက သမီးဖြစ်သူကို တန် နှင့်လက်ထပ်ပေးရာ ဇနီးမောင်နှံတို့ လင်မယားဘဝ တွင် ပျော်ရွှင်နေကြသည်။ ညီဖြစ်သူလန်အတွက်မှာမူ သူ့အစ်ကိုဖြစ်သူသည် လက်ထပ်ပြီး ကတည်းက သူနှင့်ရင်းနှီးမှု လျော့နည်းလာသည်ဟုခံစားရလာသည်။ သို့ဖြင့် အိမ်မှ ထွက်ခွာပြီး တပြည်လုံးအနှံ့ လျှောက်သွား နေခဲ့သည်။ မြစ်ကြီးတစ်ခုသို့ရောက်လာသောအခါ မဖြတ်နိုင်ပဲ ရှိနေသည်။ လှေတစ်စီးမျှပင်မတွေ့။ လန်သည် ဝမ်းနည်းလှသဖြင့် ငိုရင်းသေဆုံးသွားရာ မြစ်ကမ်းဘေးတွင် ထုံးကျောက်တုံးကြီး ဖြစ်သွားသည်။ 
ညီဖြစ်သူကြာရှည်စွာပျောက်နေသဖြင့် တန်သည် ရှာဖွေရန်ထွက်လာခဲ့သည်။ မြစ်ကမ်းဘေး ရောက်သောအခါ မောပန်းလှသဖြင့် ထုံးကျောက်တုံးကြီးဘေးတွင် သေဆုံးသွားသည်။ သေပြီးနောက် ကွမ်းပင်ဘဝသို့ပြောင်းလဲသွားသည်။ မိန်းမဖြစ်သူသည် လင်ယောက်ျား ပျောက်နေသည်မှာ ကြာနေပြီဖြစ်သဖြင့်ရှာဖွေရန်ထွက်လာရာ ကွမ်းသီးပင်ပေါက်ရာနေရာသို့ ရောက်လာသည်။ ကွမ်းသီးပင်ကိုကျောမှီရင်းသေဆုံးသွားရာ ကွမ်းသီးပင်တွင် တွယ်ကပ် ပေါက်သော ပူစပ်စပ်အရွက်ဖားဖားနွယ်ပင်ကြီးဖြစ်လာသည်။ ဝမ်းနည်းစရာ ဤဇာတ်လမ်းကို ကြားသိရသူ ဒေသခံများသည် သူတို့အတွက် ဘုရားကျောင်းတစ်ဆောင် ဆောက်လုပ်ပေး ခဲ့ကြသည်။
တစ်နေ့တွင် ဟွန့် အမည်ရှိဘုရင်တစ်ပါးသည် ထိုနေရာသို့ရောက်ရှိလာပြီး ဒေသခံများမှ တစ်ဆင့် အဆိုပါဇာတ်လမ်းအားကြားသိသွားသည်။ သူသည် သူ့လူများအား ကွမ်းရွက်တစ်ရွက်၊ ကွမ်းသီး တစ်လုံး နှင့်ထုံးအနည်းငယ်တို့အားရောနှောပြီးကြိတ်စေသည်။ ရလာသောကြိတ်ဖတ်များအား အရည်ညှစ်လိုက်ရာ သွေးကဲ့သို့ချင်းချင်းနီသောအရည်ကိုရရှိသည်။ ဘုရင်ကြီးသည် ယင်းအရည် ကို မြည်းစမ်းကြည့်ရာ အရသာထူးကဲလှသည်ကိုတွေ့ရသည်။ သို့ဖြင့် မင်္ဂလာ အခမ်းအနား များတွင် ကွမ်းစားခြင်းဓလေ့ကိုစတင်ကျင့်သုံးခဲ့သည်။ ထိုအချိန်မှစ၍ ကွမ်းစားခြင်းဓလေ့သည် ဗီယက်နမ် လူမျိုးတို့၏ စလေ့ထုံးတမ်းဖြစ်လာခဲ့ပြီး စကားဝိုင်းများတွင် ကွမ်းတစ်ယာဖြင့် စတင် လေ့ရှိကြသည်။
နန်းခင်ဇေယျာ

**နန်းခင်ဇေယျာ** (၄ မတ် ၁၉၈၈ မွေးဖွား) သည် မယ်မြန်မာ အပြည်ပြည်ဆိုင်ရာဆု ရရှိထားသော မြန်မာနိုင်ငံကိုယ်စားပြုအလှမယ်ဖြစ်သည်။ သူသည် မြန်မာနိုင်ငံ၏ တိုင်းရင်းသားဖြစ်သောပအိုဝ်းလူမျိုးဖြစ်သည်။ သူမသည် မယ်အပြည်ပြည်ဆိုင်ရာ, အိုကီနာဝါ၊ ဂျပန်ပြိုင်ပွဲတွင် Miss People's Choice ဆုနဲ့ Miss Internet ဆုကို မြန်မာနိုင်ငံကိုယ်စားပြုအလှမယ်အနေဖြင့် ဆွတ်ခူးရရှိခဲ့သည်။

## ဘဝအစ
နန်းခင်ဇေယျာကို ၄ရက်၊ မတ်လ၊ ၁၉၈၈ခုနှစ်၊ တောင်ကြီးမြို့တွင် မွေးဖွားခဲ့သည်။ အမှတ်(၄) အခြေခံပညာအထက်တန်းကျောင်း၊ တောင်ကြီးတွင် ပညာဆည်းပူးခဲ့သည်။ တောင်ကြီးတက္ကသိုလ်တွင် ဥပဒေပညာ နှင့် ကျောင်းပြီးခဲ့သည်။ သူမသည် ကျောင်းပြီးပြီးနောက် ရှေ့နေမလုပ်ဘဲ ခရီးသွားလမ်းညွှန် လုပ်ရန် ဆုံးဖြတ်ခဲ့သည်။ ထို့နောက် မော်ဒယ်လ်သင်တန်း ဆက်တက်ခဲ့သည်။ သူမသည် အင်္ဂလိပ်ဘာသာစကား နှင့် ဂျာမန်ဘာသာစကားကို ပြောဆိုနိုင်သည်။

## အသက်မွေးမှုလုပ်ငန်း
နန်းခင်ဇေယျာသည် ၂၀၁၁ ခုနှစ်တွင် မော်ဒယ်လ်စတင်ဖြစ်ခဲ့သည်။  မဂ္ဂဇင်းများ၊ ဂျာနယ်များ၊ မော်ဒယ်လ် ဝဘ်ဆိုဒ်များစွာ အတွက် ဓာတ်ပုံရိုက်ခဲ့သည်။ ၂၀၁၂ ခုနှစ်တွင် မယ်မြန်မာ အပြည်ပြည်ဆိုင်ရာ ဆုကိုရရှိခဲ့သည်။ ထို့နောက် ကြော်ငြာအချို့ကိုလည်း ရိုက်ကူးခဲ့သည်။

## ပြိုင်ပွဲများ
### မယ်မြန်မာ အပြည်ပြည်ဆိုင်ရာ ၂၀၁၂
၂၅ရက်၊ မတ်လ၊ ၂၀၁၂ခုနှစ်၊ Myanmar Convention Center (MCC)၊ ရန်ကုန် တွင် ကျင်းပေသော မယ်မြန်မာ အပြည်ပြည်ဆိုင်ရာ ၂၀၁၂ ဝင်ပြိုင်ခဲ့သည်။ ထိုပြိုင်ပွဲကို မြန်မာ့ခရီးသွားအဖွဲ့Myanmar Travel Board (MTB) လက်အောက်တွင် ရှိသော မြန်မာ့ခရီးသွားဝန်ဆောင်မှုကုမ္မဏီအဖွဲ့ Myanmar Tourism Services (MTS) Co. မှကျင်းပခဲ့ခြင်းဖြစ်သည်။ ထိုပြိုင်ပွဲကို နိုင်ငံတွင် ခရီးသွားလုပ်ငန်း အထောက်ကူဖြစ်ရန် နှင့် ခရီးသွားလုပ်ငန်းအစိတ်ပိုင်းတွင် နိုင်ငံသားများ၏ စိတ်ဝင်စားမှု တိုးတက်စေရန် ရည်ရွယ်၍ ကျင်းပခြင်းဖြစ်သည်။ နန်းခင်ဇေယျာသည် Miss Yangon title ဆု၊ Miss Myanmar 2012 title ဆု များကိုရရှိထားသည်။ ထို့အပြင် မြန်မာနိုင်ငံ၏ ခရီးသွား သံအမတ်အဖြစ်လည်းခန့်အပ်ခြင်းခံခဲ့ရသည်။

### Miss International 2012
အိုကီနာဝါ, ဂျပန်တွင်ကျင်းပသော Miss International 2012 တွင် ဝင်ပြိုင်ခဲ့သည်။ ဒါဟာ ၁၉၆၂ခုနှစ် ကတည်းက မြန်မာနိုင်ငံ၏ ပထမဆုံးသော အပြည်ပြည်ဆိုင်ရာအလှမယ် ပြိုင်ပွဲဝင်ခြင်း ဖြစ်သည်။ နောက်ဆုံးပြိုင်ပွဲကို ၂၁ရက်၊ အောက်တိုဘာလ၊ ၂၀၁၂ခုနှစ်တွင် ကျင်းပခဲ့သည်။  ထိုနေ့ညတွင် Missosology ၏ Miss International 2012 People's Choice ဆု ကိုဆွတ်ခူးရရှိခဲ့သည်။ သူသည် Miss Internet ဆုကို ထိုပြိုင်ပွဲတွင် ရရှိခဲ့သည်။

## အကိုးအကား
## အခြားလင့်များ
*Nang Khin Zay Yar on Facebook
ဘီယထွင့် (နယ်သာလန်ဘုရင်မ)

ဘီယထွင့်ဘုရင်မကြီးသည် နယ်သာလန်နိုင်ငံ၏ ဘုရင်မတစ်ဦးဖြစ်သည်။ သူမအား ဇန္နဝါရီလ ၃၁ရက်၊ ၁၉၃၈ ခုနှစ်တွင်မွေးဖွားခဲ့ပြီး ၁၉၈၀ ခုနှစ်၊ ဧပြီလ ၃၀ ရက်နေ့တွင် ဘုရင်မအဖြစ် ဘိသိက်ခံခဲ့သည်။ သူမ၏ အမည်အပြည့်အစုံမှာ Beatrix Wilhelmina Armgard, Princess van Oranje-Nassau, Princess van Lippe-Biesterfeld ဖြစ်ပြီး  Claus von Amsberg ဆိုသူနှင့် စုလျားရစ်ပတ်ခဲ့သည်။ မယ်တော်မှာ ဂျူလီယန ဘုရင်မကြီးဖြစ်၍ ခမည်းတော်မှာ မင်းသားကြီး ဘာဟတ် ဖြစ်သည်။ ဘီယထွင့် ဘုရင်မကြီးတွင် မင်းသား ဝီလီယမ် အလက်ဇန္ဒား၊ မင်းသား ယောဟန် ဖရင့်ဆိုနှင့် မင်းသား ကော့စ်တင်တိုင် အမည်ရှိ သားတော်သုံးပါရှိသည်။

သူ့အား နယ်သာလန်နိုင်ငံ၊ ဘန်းမြို့တွင် မွေးဖွားခဲ့သည်။ ဂျူလီယနဘုရင်မကြီး၏ အကြီးဆုံးသမီးဖြစ်သည်။ ၁၉၄၈ ခုနှစ်တွင် သူသည် နယ်သာလန်နိုင်ငံ၏ ရာဇပလ္လင်အား အမွေးဆက်ခံရန်ဖြစ်လာသည်။ ၁၉၈၀ ခုနှစ်၊ ဧပြီ ၃၀ တွင် ဘုရင်မကြီး ဂျူလီယန နန်းစွန့်ပြီးနောက် ဘီယထွင့်သည် နယ်သာလန်နိုင်ငံ၏ ဘုရင်မဖြစ်သို့ ရောက်ရှိခဲ့သည်။ 

ဒုတိယကမ္ဘာစစ်အတွင်း၌ ဘီယထွင့်သည် မူလတန်းကျောင်းနှင့် အလယ်ကျောင်းကို ကနေဒါနိုင်ငံ၊ နယ်သာလန်နိုင်ငံတို့တွင် တက်ရောက်ခဲ့သည်။ ၁၉၆၁ ခုနှစ်တွင် နယ်သာလန်နိုင်ငံ၊ လိုင်ဒန်တက္ကသိုလ်(Leiden University) မှ ဥပဒေဘွဲ့ကို လက်ခံရရှိသည်။ ဘီယထွင့်သည် ကယ့် ဗန် အမ်စ်ဘက် နှင့် ၁၉၆၆ ခုနှစ်တွက် လက်ထက်ပြီးနောက် မင်းသား ဝီလီယမ် အလက်ဇန္ဒား၊ မင်းသား ယောဟန် ဖရင့်ဆိုနှင့် မင်းသား ကော့စ်တင်တိုင် အမည်ရှိ သားတော်သုံးဖွားမြင်ခဲ့သည်။ သူ၏ ကြင်ယာတော် မင်းသားကြီး ကယ့် ဗန် အမ်စ်ဘက် သည် ၂၀၀၂ ခုနှစ်တွင် နတ်ရွာစံခဲ့သည်။ 
ဘီယထွင့် ဘုရင်မကြီးသည် နယ်သာလန်နိုင်ငံ မင်းဆက်များထဲတွင် နန်းသက်အရှည်ဆုံး ဘုရင်မကြီးတစ်ပါးဖြစ်သည်။

## ကိုးကား
အပြည်ပြည်ဆိုင်ရာ ထေရဝါဒဗုဒ္ဓသာသနာပြု တက္ကသိုလ်

**အပြည်ပြည်ဆိုင်ရာ​ထေရဝါဒဗုဒ္ဓသာသနာပြုတက္ကသိုလ်** ()သည် သာသနာရေးနှင့် ယဉ်ကျေးမှု ဝန်ကြီးဌာနလက်​အောက်မှ ရန်ကုန်မြို့ရှိ သာသနာပြုတက္ကသိုလ်တစ်ခုဖြစ်သည်။

## သမိုင်း​ကြောင်း
၁၉၉၈ခုနှစ် ဇွန်လ၅ရက်​နေ့တွင်ပြုလုပ်​သော ပြည်​ထောင်စုမြန်မာနိုင်ငံအစိုးရအစည်းအ​ဝေးဆုံးဖြတ်ချက်အရ နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ၏ ခွင့်ပြုချက်ဖြင့် ၉ ဒီဇင်ဘာ ၁၉၉၈ခုနှစ်တွင်စတင်တည်​ထောင်ခဲ့သည်။

မြန်မာနိုင်ငံသည် ထေရဝါဒဗုဒ္ဓသာသနာတော် ထွန်းကားသည့်နိုင်ငံဖြစ်သည်။ အထူးသဖြင့် ထေရဝါဒဗုဒ္ဓဘာသာဝင် နိုင်ငံများအကြားတွင် ဦးဆောင်နိုင်ငံဖြစ်သည်။ မြန်မာနိုင်ငံတော်သို့ ဗုဒ္ဓဘာသာရောက်ရှိခြင်းသည် ရွှေတိဂုံစေတီတော်သမိုင်းနှင့် ဆက်စပ်နေပေသည်။ မဟာသက္ကရာဇ် ၁၀၃ ခုနှစ်တွင် တပုဿ နှင့် ဘလ္လိက ကုန်သည်ညီနောင်တို့ မြတ်စွာဘုရား၏ ဆံတော်များ မြန်မာနိုင်ငံတော်သို့ ပင့်ဆောင်၍ ၎င်းတို့ကို ရွှေတိဂုံစေတီတော်ကြီးတွင် ဌာပနာပြီး တည်ထားကိုးကွယ်သည့် အချိန်မှ စခဲ့သည်။ ထို့နောက် မြန်မာနိုင်ငံတော်သို့ ဗုဒ္ဓဘာသာ သာသနာတော် အကြိမ်ကြိမ်ရောက်ရှိခဲ့သည်။ မြန်မာနိုင်ငံတော်သည် ခေတ်အဆက်ဆက်မှ ယနေ့အချိန်အထိ စစ်မှန်သောထေရဝါဒဗုဒ္ဓသာသနာတော်ကို ထိန်းသိမ်းစောင့်ရှောက်ခဲ့သည်။
စွယ်တော်မြတ်စေတီတော်အနီးတွင် အပြည်ပြည်ဆိုင်ရာ ထေရဝါဒဗုဒ္ဓသာသနာပြု တက္ကသိုလ်တစ်ခု တည်ထောင်နိုင်ရေးကို နိုင်ငံတော်အကြီးအကဲကိုယ်တိုင် စိတ်ကူးကြံစည်မိခဲ့သည်။ ထေရဝါဒပိဋကကျမ်းစာများ လေ့လာရန်နှင့် ဝိပဿနာတရားအားထုတ်ရန် မြန်မာနိုင်ငံသို့ လာရောက်ကြသော နိုင်ငံခြားသားများအနေဖြင့် တွေ့ကြုံရသော အခက်အခဲများအနက် ဘာသာစကားအခက်အခဲသည် ကြီးမားသောအတားအဆီးတစ်ခုပင်ဖြစ်ကြောင်း သတိပြုမိသည်။ ထို့ကြောင့် ထိုနိုင်ငံခြားသားများ တွေ့ကြုံရသောအခက်အခဲကို ပြေလည်စေရန်နှင့် ထေရဝါဒဗုဒ္ဓ သာသနာတော်ကြီး ကမ္ဘာပေါ်တွင်ပျံ့နှံ့ ထွန်းကားစေရန် ရည်ရွယ်မှန်းဆပြီး ထေရဝါဒဗုဒ္ဓဓမ္မကို စာတွေ့လက်တွေ့ နက်နက်နဲနဲ လေ့လာလိုသူများအတွက် အပြည်ပြည်ဆိုင်ရာ ထေရဝါဒဗုဒ္ဓသာသနာပြုတက္ကသိုလ်ကြီးကို တည်ထောင်ရန်ဆန္ဒဖြစ်ပေါ်ခဲ့ခြင်းဖြစ်သည်။

## ဆက်စပ်ကြည့်ရှုရန်
*သာသနာရေး ဦးစီးဌာန
*သာသနာ​တော်ထွန်းကားပြန့်ပွား​ရေး ဦးစီးဌာန
## ကိုးကား
ဖေသက်ခင်

ဒေါက်တာ**ဖေသက်ခင်**သည် မြန်မာ ကလေးအထူးကုဆရာဝန်ကြီးဖြစ်ပြီး မြန်မာနိုင်ငံ ကျန်းမာရေး ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။ ယခင်က ဆေးတက္ကသိုလ် (မန္တလေး)တွင် ကလေးကျန်းမာပညာ ပါမောက္ခအဖြစ်လည်းကောင်း၊ ဆေးတက္ကသိုလ်(၁) ရန်ကုန်တွင် ပါမောက္ခချုပ် အဖြစ်လည်းကောင်း တာဝန်ထမ်းဆောင်ခဲ့သည်။ 
၂၀၁၁ ခုနှစ် မတ်လ ၃၀ ရက်နေ့တွင် ကျန်းမာရေးဝန်ကြီးအဖြစ် တာဝန်ထမ်းဆောင်ခဲ့ပြီး ၂၀၁၄ ဇူလိုင် ၂၉ ရက်နေ့တွင် ဝန်ကြီးအဖြစ်မှ နုတ်ထွက်ခဲ့သည်။ ဒေါက်တာဖေသက်ခင်၏ လက်အောက်တွင် ဒုတိယကျန်းမာရေးဝန်ကြီး ၂ဦး တာဝန်ထမ်းဆောင်ခဲ့သည်။

## ကိုးကား 
## ပြင်ပလင့်ခ်များ
*Ministry of Health, Myanmar 

ကဏ္ဍ:မြန်မာ ကလေးအထူးကုဆရာဝန်များ
ကဏ္ဍ:မြန်မာ တက္ကသိုလ် ပါမောက္ခများ
ကဏ္ဍ:မြန်မာ တက္ကသိုလ် ပါမောက္ခချုပ်များ
လမ်းမတော်မြို့နယ်

**လမ်းမတော်မြို့နယ်**သည် ရန်ကုန်မြို့လယ်၏ အနောက်ပိုင်းတွင် တည်ရှိသည်။ လမ်းမတော်မြို့နယ်၏ အနောက်ဘက်တွင် အလုံမြို့နယ်၊ အရှေ့ဘက်တွင် လသာမြို့နယ်၊ တောင်ဘက်တွင် ဆိပ်ကမ်းမြို့နယ်နှင့် ရန်ကုန်မြစ်ရှိပြီး မြောက်ဘက်တွင် ဒဂုံမြို့နယ်တို့ တည်ရှိသည်။ လမ်းမတော်မြို့နယ်တွင် ရပ်ကွက်ပေါင်း (၁၂)ခု၊ အစိုးရ မူလတန်းကျောင်း (၅) ကျောင်း၊ အလယ်တန်းကျောင်း (၂) ကျောင်းနှင့် အထက်တန်းကျောင်း (၂) ကျောင်းရှိသည်။ လမ်းမတော်မြို့နယ်နှင့် လသာမြို့နယ်တို့သည် ရန်ကုန်မြို့၏ တရုတ်တန်းဖြစ်သည်။

### ထင်ရှားသော အဆောက်အဦးများ 
လမ်းမတော်မြို့နယ်ရှိ အောက်ဖော်ပြပါအဆောက်အဦးများကို ရန်ကုန်မြို့ရှိ ရှေးဟောင်းအမွေအနှစ်အဖြစ် ထိန်းသိမ်းထားသည်။

## ကိုးကား
## ပြင်ပလင့်ခ်များ
* Yangon City Website
လေရှီးမြို့

**လေရှီးမြို့ ** သည် မြန်မာနိုင်ငံ၊ စစ်ကိုင်းတိုင်းဒေသကြီး၊ နာဂကိုယ်ပိုင်အုပ်ချုပ်ခွင့်ရဒေသ၊ လေရှီးမြို့နယ်၏ မြို့နယ်ရုံးစိုက်ရာ မြို့ ဖြစ်သည်။ အိန္ဒိယနိုင်ငံ နယ်စပ် အနီးတွင် တည်ရှိသည်။ ထမံသီရွာမှ တဆင့် ဟုမ္မလင်းမြို့သို့ ကားလမ်းဖြင့် ဆက်သွယ်ထားသည်။

လေရှီးဆိုသော အမည်မှာ ကသည်းဘာသာစကား လိုင်ရှီးမှ ဆင်းသက်လာပြီး မြေဆီမြေနှစ် ခမ်းခြောက်ရာဒေသဟု အဓိပ္ပာယ်ရသည်။

မြန်မာတနိုင်ငံလုံး ဗြိတိသျှလက်အောက် ကျပြီးနောက်၊ ၁၉၁၇ တွင် အင်္ဂလိပ်တို့ လေရှီးနယ်အတွင်း ဝင်ရောက်ကာ တပ်များကို လေရှီးအနောက်တောင်ဘက ထိန်ကွတ်၌ စခန်းချကြသည်။ ထို့နောက် ၁၉၂၃ တွင် ထိန်ကွတ်မှ လေရှီးသို့ ပြောင်းရွှေ့ကာ မြို့ အဖြစ် သတ်မှတ်သည်။ 

ယခုအခါ လေရှီး၊ လဟယ်နှင့် နန်းယွန်း ၃ မြို့နယ်ကို ပေါင်းစပ်ကာ ၂၉ မေ ၂၀၀၈ ဖွဲ့စည်းပုံ အခြေခံ ဥပဒေအရ နာဂကိုယ်ပိုင်အုပ်ချုပ်ခွင့်ရ ဒေသအဖြစ် သတ်မှတ်ထားသည်။

## ကိုးကား
၂၀၁၃ အသက် ၂၂ နှစ်အောက် အာရှဖလား

**၂၀၁၃ အသက် ၂၂ နှစ်အောက် အာရှဖလား** ပြိုင်ပွဲသည် အသက် ၂၂ နှစ်အောက် အာရှဖလား ပြိုင်ပွဲများ၏ ပထမဆုံး ပွဲဦးထွက် ဖြစ်သည်။ အိမ်ရှင်နိုင်ငံကို အိုမန်နိုင်ငံ အဖြစ် ရွေးချယ်ခဲ့သည်။ ၂၀၁၃ အသက် ၂၂ နှစ်အောက် အာရှဖလား အရည်ချင်းပြည့်မီချက် ခြေစစ်ပွဲများကို ၂၀၁၂ ခုနှစ်၊ ဇွန်လ ၂၃ ရက် မှ ဇူလိုင်လ ၃ ရက်နေ့ အထိ ပြုလုပ်ခဲ့သည်။ နောက်ဆုံးပွဲများကို ၂၀၁၄ ခုနှစ်၊ ဇန်နဝါရီလ ၁၁ ရက် မှ ၂၆ ရက်နေ့ အထိ ကျင်းပခဲ့သည်။

## ၂၀၁၃ အသက် ၂၂ နှစ်အောက် အာရှဖလား အရည်ချင်းပြည့်မီချက်
## ပြိုင်ပွဲပုံစံ
၂၀၁၃ အသက် ၂၂ နှစ်အောက် အာရှဖလား ပြိုင်ပွဲပုံစံ မှာ အောက်ပါအတိုင်းဖြစ်သည်။

* နိုင်ငံအားလုံး မှ အသင်းပေါင်း ၁၆ သင်း ခြေစစ်ပွဲအောင်မည်။
* အသင်းအားလုံးဟာ ၂၀၁၀ အသက် ၁၉ နှစ်အောက် အာရှ ချန်ပီယံရှစ် ပြိုင်ပွဲဝင်များပင် ဖြစ်သည်။
* နောက်ဆုံးပွဲ များကို ၁၆ ရက်အတွင်း အပြီးကျင်းပသွားမည်ဖြစ်သည်။
* နောက်ဆုံးပွဲ များအတွက် ဘောလုံးကွင်း ၃ ကွင်း(သို့) ၄ ကွင်း နှင့် မြို့ ၁ မြို့ အများဆုံး ၂ မြို့တွင် ကျင်းပမည်ဖြစ်သည်။

## မဲခွဲမှုနှင့်အဆင့်သတ်မှတ်ချက်
မဲခွဲပွဲကို အိမ်ရှင်အိုမန်နိုင်ငံ၏မြို့​တော်မတ်စကတ်တွင် ၂၀၁၃ ခုနှစ် ဩဂုတ်လ ၂၄ ရက်က မဲခွဲခဲ့သည်။

## အုပ်စုရလဒ်များ
အကယ်၍အုပ်စုပွဲစဉ်များပြီးဆုံးချိန်တွင် အုပ်စုတွင်း ၂ သင်းသို့မဟုတ် ၂ သင်းနှင့်အထက် ရမှတ်များတူညီ​နေပါက ​အောက်ပါစည်းမျဉ်းများဖြင့်ဆုံးဖြတ်သည်။

၁။ ထိုအသင်းများ၏ထိပ်တိုက်​​​​​​ကစားခဲ့​သောပွဲစဉ်များမှရမှတ်အများ​ဆုံးရ​သောအသင်းသည်​အသာရမည်။

၂။ ထိုထိပ်တိုက်ကစားခဲ့​သောပွဲစဉ်များမှ ဂိုးကွာခြားချက်(+)ပိုရ​သောအသင်းသည် အသာရမည်။

၃။ ထိုထိပ်တိုက်ကစားခဲ့​သောပွဲစဉ်များမှ သွင်းဂိုးအများဆုံးရအသင်းသည် အသာရမည်။

၄။ အုပ်စုတွင်းပွဲစဉ်အားလုံးတွင် ဂိုးကွာခြားချက်(+)ပိုရ​သောအသင်းသည်​ အသာရမည်။

၅။ အုပ်စုတွင်းပွဲစဉ်အားလုံးတွင် သွင်းဂိုးအများဆုံးရအသင်းသည် အသာရမည်။

၆။ အကယ်၍အမှတ်တူ ၂ သင်းသာရှိပြီး ထို ၂ သင်းစလုံးသည် အုပ်စု​နောက်ဆုံးပွဲတွင် ထိပ်တိုက်ကစားရကာ ပွဲပြီးဆုံးချိန်အထိ အ​ပေါ်အချက်များအားလုံးတူညီ​​နေပါက ပင်နယ်တီ အဆုံးအဖြတ်ခံယူကာ အနိုင်ရ​သောအသင်းသည် အသာရမည်။

၇။ အုပ်စုတွင်းပွဲစဉ်များတွင် အဝါကတ် အနီကတ် ပြသခံရမှု အနည်းဆုံးအသင်းသည် အသာရမည်။

၈။ ထိုအသင်းများ သည် အ​ပေါ်အချက်များ အားလုံးတူညီ​နေပါက မဲနှိုက်ဆုံးဖြတ်မည်။

ပွဲကစားချိန်အားလုံးမှာ အိုမန် စံ​တော်ချိန် (UTC+4) ဖြစ်သည်။

### အုပ်စု (က)
### အုပ်စု (ခ)
### အုပ်စု (ဂ)
### အုပ်စု (ဃ)
## ရှုံးထွက်အဆင့်ရလဒ်များ
ရှုံးထွက်အဆင့်ပွဲစဉ်များတွင် သာမန်ပွဲကစားချိန်အတွင်းသ​ရေကျ​နေပါက အချိန်ပို၊ပင်နယ်တီများဖြင့် အနိုင်၊အရှုံးဆုံးဖြတ်သည်။
### ကွာတားဖိုင်နယ်ရလဒ်များ
----

----

----

### အကြိုဗိုလ်လုပွဲရလဒ်များ
----

### တတိယ​နေရာလုပွဲရလဒ်
### ဗိုလ်လုပွဲရလဒ်
ဆွီးဒစ် ဟောက်စ် မာဖီယာ

**ဆွီးဒစ် ဟောက်စ် မာဖီယာ** သည် ဆွီဒင် အီလက်ထရောနစ် တေးဂီတဖြစ်ပြီး၊ ၎င်းတွင် ဟောက်စ်သီချင်း၊ ဒစ်ဂျော်ကီ နှင့် အခွေထုတ်လုပ်သူတို့ဖြစ်ကြသည်။ အဖွဲ့သည့် ၂၀၀၈ခုနှစ်အစောပိုင်းတွင် စတင်တည်ထောင်ခဲ့ခြင်းဖြစ်သည်။ ၂၀၁၁ ဒီဂျေမဂ္ဂဇင်း၏ ထိပ်တန်း ၁၀၀ ဒီဂျေမဲပေးရာတွင် အဆင့်၁၀ရရှိခဲ့သည်။ 

၎င်းတို့၏ *စိတ်မပူပါနဲ့ ကလေးရယ်* တေးသီချင်းဖြင့် ကမ္ဘာ့နိုင်ငံများ အသီးသီးတွင် နံပါတ် ၁ ဗိုလ်စွဲခဲ့သည်၊ ယူကေတွင် ၎င်းသီချင်းအား ရောင်းချသည့် ပထမပါတ်တွင် ၁၃၅,၀၀၀ ရောင်းချခဲ့ပြီး၊ ထိပ်တန်း နံပါတ်၁ အဖြစ်ရှိနေခဲ့သည်။ 

## ကိုးကား
ပတ္ထရစ်၊ အသက် ၁နှစ်ခွဲ (ရုပ်ရှင်)

***ပတ္ထရစ်၊ အသက် ၁နှစ်ခွဲ***သည် ဆွီဒင်နိုင်ငံမှ ၂၀၀၈ ခုနှစ်တွင် ထုတ်လုပ်ခဲ့သည့် ဟာသဇာတ်ကားဖြစ်ပြီး၊ ဆွီဒင်လူမျိုး ဂေးစုံတွဲမှ သူတို့၏ ပထမဦးဆုံး ကလေးမွေးစားရန် စီစဉ်ခဲ့ရာတွင်၊ မွေးစားမည့်ကလေးဖြစ်သည့် ပတ္ထရစ်သည် ဂေးများကို မုန်းတီးသည့်သူ ဖြစ်နေတော့သည်။
အသက် ၂၂ နှစ်အောက် အာရှဖလား

**အသက် ၂၃ နှစ်​အောက် အာရှဖလားဘောလုံးပြိုင်ပွဲ** (၂၀၁၆–၂၀၂၀ : **အာရှအသက် ၂၃ နှစ်​အောက်ချန်ပီယံရှစ်​ဘောလုံးပြိုင်ပွဲ**၊ ၂၀၁၃ : **အာရှအသက် ၂၂ နှစ်အောက်ချန်ပီယံရှစ်ဘောလုံးပြိုင်ပွဲ**) သည် အာရှဘောလုံးအဖွဲ့ချုပ် မှကြီးမှူးကျင်းပ​​သော အာရှအဆင့် သက်တမ်းအလိုက်လူငယ်​ဘောလုံးပြိုင်ပွဲဖြစ်သည်။ ပထမဆုံးအကြိမ်ကျင်းပ​သော ၂၀၁၃ အသက် ၂၂ နှစ်အောက် အာရှဖလား ကို ၂၀၁၁ ခုနှစ် တွင်စတင်ရန်ဆုံးဖြတ်ခဲ့သော်လည်း ၂၀၁၂ ခုနှစ် မှစ၍သာ ခြေစစ်ပြိုင်ပွဲ(အရည်ချင်းစစ်ပြိုင်ပွဲ) များစွာကို ပထမဆုံးအကြိမ် အုပ်စုအလိုက် စ​တင်၍ ကျင်းပခဲ့သည်။ နောက်ဆုံးအဆင့်ပြိုင်ပွဲကိုမူ ၂၀၁၃ ခုနှစ်အစား ၂၀၁၄ နှစ်ဆန်းပိုင်းမှသာ ကျင်းပနိုင်ခဲ့သည်။ ထိုသို့ ၂ နှစ် တစ်ကြိမ်ကျင်းပနေခဲ့သော ပြိုင်ပွဲကို ၂၀၁၆ ခုနှစ်မှစ၍  ​ပြိုင်ပွဲ၏အသက်ကန့်သတ်ချက်အား အသက် ၂၃ နှစ်အောက်အဖြစ် ​ပြောင်းလဲသတ်မှတ်ကာ ​နွေရာသီအိုလံပစ်ပြိုင်ပွဲကျင်းပသည့် နှစ်များတွင် ပြုလုပ်​သော အသက် ၂၃ နှစ်​​အောက်အာရှဖလားပြိုင်ပွဲကို ​​ထိုနှစ်၏နွေရာသီအိုလံပစ်အားကစားပွဲ အမျိုးသား​ဘောလုံးပြိုင်ပွဲအတွက် ခြေစစ်ပွဲ အဖြစ်ကျင်းပရန် အာရှဘောလုံးအဖွဲ့ချုပ် မှဆုံးဖြတ်ခဲ့သည်။ သို့ရာတွင်၂၀၂၈ ခုနှစ်မှစတင်၍ ပြိုင်ပွဲကို ၄ နှစ်တစ်ကြိမ်ကျင်းပရန် ၂၀၂၄ ခုနှစ်တွင် အာရှဘောလုံးအဖွဲ့ချုပ် မှပြောင်းလဲဆုံးဖြတ်ခဲ့ပြန်သည်။

## ပြိုင်ပွဲပုံစံ
အသက် ၂၃ နှစ်အောက် အာရှဖလား ပြိုင်ပွဲပုံစံ မှာ အောက်ပါအတိုင်းဖြစ်သည်။

* အိမ်ရှင်အသင်း အပါအဝင် အသင်းပေါင်း ၁၆ သင်း ခြေစစ်ပွဲအောင်မည်။
* နောက်ဆုံးပွဲ များကို ၁၈ ရက်အတွင်း အပြီးကျင်းပသွားမည်ဖြစ်သည်။
* နောက်ဆုံးပွဲ များအတွက် ဘောလုံးကွင်း ၃ ကွင်း (သို့မဟုတ်) ၄ ကွင်းတွင် ကျင်းပမည်ဖြစ်သည်။

## ရလဒ်များ
## အခြားကြည့်ရန်
*၂၀၁၃ အသက် ၂၂ နှစ်အောက် အာရှဖလား
*၂၀၁၃ အသက် ၂၂ နှစ်အောက် အာရှဖလား အရည်ချင်းပြည့်မီချက်
ဆိပ်ကမ်းမြို့နယ်

**ဆိပ်ကမ်းမြို့နယ်**သည် ရန်ကုန်မြို့၏ အနောက်ပိုင်းတွင် တည်ရှိသည်။  ရပ်ကွက်ပေါင်း (၃)ခုသာရှိပြီး မူလတန်းကျောင်း (၁)ကျောင်းနှင့် ဆေးရုံ (၁)ရုံ တည်ရှိသည်။

ဆိပ်ကမ်းမြို့နယ်သည် (၁၈)ရာစု ရန်ကုန်မြို့တော်ပေါ်ပေါက်စဉ်က ရန်ကုန်မြို့၏ဆိပ်ကမ်းမြို့ဖြစ်ခဲ့ပြီး၊ ပြည်တွင်းပြည်ပ ရေယာဉ်များဆိုက် ကပ် ထွက်ခွာရာ မြို့တစ်မြို့ဖြစ်ခဲ့သည် ။ တော်လှန်ရေးကောင်စီအစိုးရ လက်ထက်တွင် မြို့နယ်များပြင်ဆင်ဖွဲ့စည်းသတ်မှတ်ရာ၌ဆိပ်ကမ်းမြို့နယ် ကို ၁၉၇၂-ခုနှစ် ၊ မတ်လ(၁၅ )ရက်နေ့စွဲနှင့် ထုတ်ပြန်ကြေညာခဲ့သော တော်လှန်ရေးကောင်စီ ကြေညာချက်အမှတ်(၉၇ )အရ သီးခြားမြို့နယ်အဖြစ် ရန်ကုန်တိုင်းအတွင်း စတင်၍တရားဝင်အသိအမှတ်ပြုခဲ့သည် ။ ပြည်ထဲ ရေးနှင့် သာသနာရေးဝန်ကြီးဌာန၏ (၁၀-၄-၁၉၇၄)ရက်စွဲပါစာအမှတ်၊ ၂ ၁၉၉၂ အထ(၂)ဖြင့် ထုတ်ပြန်သည့် အမိန့်ကြေညာစာအရ နယ်နိမိတ် များသတ်မှတ် ၍ ဆိပ်ကမ်းမြို့နယ်အဖြစ်သတ်မှတ်ခဲ့သည် ရဲရိပ်သာရပ်ကွက် ကွက် ၊ ဆိပ်ကမ်းမိသားစုရိပ်သာရပ်ကွက် ၊ မော်တင်ယာယီဈေးရပ်ကွက်ဟူ၍ ရပ်ကွက်(၄ ပြည်ထဲရေးဝန်ကြီးဌာန၏ (၁-၆-၂၀၀၀ ။ ဖွဲ့စည်းစဉ်က ၊ အကောက်ခွန်ရပ် )ခုဖြင့် ဖွဲ့စည်းခဲ့ပြီး )ရက်စွဲပါစာအမှတ်၊ ၁၀၀/၂၃-၂၂၆/ ဦး-၁ဖြင့် ထုတ်ပြန်သည့် အမိန့်ကြော်ငြာဖြင့် အကောက်ခွန်ရပ်ကွက်အား ပယ်ဖျက်ခဲ့သည်။

၂၀၂၀ ပြည့်နှစ် ဖေဖော်ဝါရီလတွင် ဆိပ်ကမ်းမြို့နယ်ကို နှစ်ပိုင်းခွဲ၍ လမ်းမတော်နှင့် ဗိုလ်တထောင်မြို့နယ်သို့ ထည့်သွင်းခဲ့သည်။

## ကိုးကား
## ပြင်ပလင့်ခ်များ
ရန်ကုန်အနောက်ပိုင်းခရိုင်၊ ဆိပ်ကမ်းမြို့နယ်၏ ဒေသဆိုင်ရာအချက်အလက် pdf ဖိုင် 
Yangon City Website
နိုကီယာ လူမီယာ ၉၂၀

**နိုကီယာ လူမီယာ ၉၂၀** သည် နိုကီယာ ဖုန်းကုမ္ပဏီမှ ထုတ်လုပ်ရောင်းချသည့် အဆင့်မြင့်ဖုန်းဖြစ်သည်။ ဖုန်းသည် ဝင်းဒိုးစ် ၈ ကို အသုံးပြုထားပြီး၊ ဆက်တင်ဘာလ ၅ ရက် ၂၀၁၂ တွင် ဖုန်းထုတ်လုပ်ရောင်းချရန် အစီအစဉ်ရှိကြောင်းကို ထုတ်ဖော်ပြောကြားခဲ့ပြီးနောက်ပိုင်း၊ နိုဝင်ဘာလ ၂ ရက်နေ့တွင် စတင်ရောင်းချခဲ့သည်။ ၁.၅&nbsp;GHz ရှိသည့် Qualcomm Krait CPUဖြစ်သည့် ဖုန်းဦးနှောက်နှစ်ခုကို အသုံးပြုပြီး စက်ကိုလည်ပါတ်စေသည်။ ဖုန်း၏ ဖန်သားပြင်သည် ထိတွေ့မှုကို လွန်စွာနားလည်စေရန်လည်း ပြုလုပ်ထားသည်။ဂေါ်ရီလာမှန်အခုံးကို အသုံးပြု၍၊  capacitive touchscreen အဖြစ်ပြုလုပ်ထားသည်။ ဖုန်းသည် ကြိုးတပ်ရန်မလိုဘဲ၊ သွားတိုက်တံ၏ ဘတ္ထရီအားထည့်သည့် ပုံစံအတိုင်း၊ ထိတွေ့မှုဖြင့် ဘတ္ထရီအင်အားပြန်လည်ဖြည့်ဆည်းနိုင်သည်၊ ထိုသို့ပြုလုပ်ရန် Qi Inductive Charging ကို အသုံးပြုနိုင်သည်။  ဖုန်းတွင် ၈.၇ မီဂါပီဇယ် ပါရှိသည့် နိုကီယာ ပြူးရောဗြူး ကင်မရာကို အသုံးပြုထားပြီး၊ မှန်ဘီလူးအသုံးပြုကာ ဓာတ်ပုံနှင့် ဗီဒီယိုတည်ငြိမ်အောင် လုပ်နိုင်စွမ်းလည်းရှိသည်။ ဖုန်းသည် သိမ်းဆည်းနိုင်သည့် ပမာဏ ၃၂ဂျီဘီပါရှိသော်လည်း၊ ထပ်မံတိုးချဲ့နိုင်ရန် မှတ်ဉာဏ်ကဒ်အပိုထည့်နိုင်သည့် နေရာမပါရှိပါ။

## ကိုးကား
ပုဂံခေတ် ဆံထုံးပုံစံများ

File:9 Kyar Nyoe WutSan.svg|‎ 
File:8 Sa What.svg|‎ 
File:7 Tai Taung That.svg|‎ 
File:6 Taine Taung Tat.svg|‎ 
File:55 Owhn Shut Khung Bawe.svg|‎ 
File:54 Pyan Kar Pat.svg|‎ 
File:53 Shit Maunt.svg|‎ 
File:52 Nagahate LayDaut.svg|‎ 
File:51 PwintSai PonNaYate.svg|‎ 
File:50 Yatanar ManTaing.svg|‎ 
File:5 Ya Yee.svg|‎ 
File:49 Pale KunChar.svg|‎ 
File:48 Motter Yawe.svg|‎ 
File:47 KhuneLinNautTawe.svg|‎ 
File:46 ThayNyunt Lat Thin.svg|‎ 
File:45 PaZin TaungPhyant.svg|‎ 
File:44 HinTha Sar Khunt.svg|‎ 
File:43 Mawra GiWar.svg|‎ 
File:42 Annada PhuSha.svg|‎ 
File:41 ThinKall TaGon.svg|‎ 
File:40 YongChaw.svg|‎ 
File:4 Su Hlee.svg|‎ 
File:39 SaWhat.svg|‎ 
File:38 ThoneChaung Chau Shut.svg|‎ 
File:37 Nay Wal U Down.svg|‎ 
File:36 YoneYay La Lal.svg|‎ 
File:35 ChaYar PwintThay.svg|‎ 
File:34 MaNi Koe Par.svg|‎ 
File:33 PaDuMa TheitDie.svg|‎ 
File:32 Htout Phyu MoteWa.svg|‎ 
File:31 NanTwin Mizzu.svg|‎ 
File:30 NaGar Pat Kyawt Kwin.svg|‎ 
File:3 Mate Look.svg|‎ 
File:29 San Look.svg|‎ 
File:28 Lay Par YarThi.svg|‎ 
File:27 Tain Oo NaGar.svg|‎ 
File:26 Thout Shuu.svg|‎ 
File:25 Nay ArYoneKhan.svg|‎ 
File:24 Pyan Pee Ngar Htway.svg|‎ 
File:23 Sate ThaMee.svg|‎ 
File:22 KaRaWate Note Thee.svg|‎ 
File:21 Aung Myoe TaZate.svg|‎ 
File:20 Ngar Par Mate Sote.svg|‎ 
File:2 Mate Soet.svg|‎ 
File:19 Htone Kyar.svg|‎ 
File:18 Htone Chaung.svg|‎ 
File:17 KaYu Chaung.svg|‎ 
File:16 YaKin.svg|‎ 
File:15 MhuChi Ma Htin.svg|‎ 
File:14 Gamone Mone Are.svg|‎ 
File:13 Pale Koe Lone.svg|‎ 
File:12 ZinYaw Tan Well.svg|‎ 
File:11 U Myee Shun Pyaw.svg|‎ 
File:10 DuWun.svg|‎ 
File:1 Mate Phyu.svg|‎
ဖင်လန်ဘာသာစကား

**ဖင်လန်ဘာသာစကား** ဆိုသည်မှာ ဖင်လန်နိုင်ငံတွင် အသုံးပြုသည့် ဘာသာစကားကိုဆိုလိုခြင်းဖြစ်ပြီး၊ ဖင်းများမှာ ၎င်းကို **ဆူအိုမန် ကီရယ်လီ**ဟု ခေါ်ဆိုကြသည်။
ဂေး

**ဂေး** ဆိုသည်မှာ လိင်တူစုံမက်သူများ၊ လိင်တူဆက်ဆံသူများအဖြစ် ခံယူထားသူများကို ခေါ်ဆိုခြင်းဖြစ်သည်။ ထိုစကားလုံး၏ အင်္ဂလိပ်အနက်အဓိပ္ပာယ်မှာ *ပျော်ရွှင်ခြင်း၊ လွတ်လပ်ခြင်း သို့ ထိန်လင်းခြင်း နှင့် ဖော်ကြွားခြင်း*ဟု ဆိုလို၍ရသည်။ ထိုစကားလုံးကို လိင်တူဆက်ဆံသူများသို့ ခေါ်ဆိုလာခဲ့ခြင်းမှာ ၁၉ရာစုမှ စတင်ခဲ့သော်လည်း၊ ၂၀ရာစု တွင် ပို၍ များပြားလာခဲ့သည်။  ခေတ်သစ် အင်္ဂလိပ်ဘာသာစကားတွင် ထိုစကားလုံးကို နာမဝိသေသနအဖြစ်လည်းကောင်း၊ နာမ်အဖြစ်လည်းကောင်း အသုံးပြုပြီး၊ အဓိကအားဖြင့် ဂေးအသိုင်းအဝိုင်းများ၊ အထူးသဖြင့် ဂေးယောက်ျားများ၊ လူတို့၏ လိင်ဆက်ဆံမှုများ၊ လိင်တူဆက်ဆံသူတို့၏ အယ်လ်ဂျီဘီတီ ယဉ်ကျေးမှုတို့နှင့်လည်း ဆက်နွယ်နေသည်။

၂၀ရာစု အကုန်ပိုင်းတွင် အယ်လ်ဂျီဘီတီ အသင်းကြီးများနှင့် ဒီဇီုင်းညွှန်းစာပေများမှ လိင်တူဆက်ဆံသူများကိုဂေးဆိုသည့် အသုံးအနှုံးဖြင့်ကိုယ်စားပြု ခေါ်ဆိုလာကြခြင်းဖြစ်သည်။ ထိုအချိန်မှစ၍လည်း ကမ္ဘာ့နိုင်ငံတချို့၌ မကောင်းသောအရာများကို ကိုယ်စားပြုစကားလုံးအဖြစ်လည်း အသုံးပြုလာခဲ့ကြသည်။ အင်္ဂလိပ်စာအသုံးပြုသည့် နိုင်ငံများ၌ ဂေးဆိုသည့်စကားလုံးကို *အမှိုက်၊ ညံ့ဖြဉ်းခြင်း*  (ဥပမာ"ဒါ အရမ်းဂေးတာပဲ") စသဖြင့် ငယ်ရွယ်သူတို့မှ စတင်အသုံးပြုလာခဲ့ကြသည်။ ထိုအသုံးပြုပုံသည် လိင်တူဆက်ဆံသူများဟုတိုက်ရိုက် မဆိုလိုသော်လည်း၊ သက်မဲ့ပစ္စည်း သို့ မိမိမကြိုက်ရှိသည့် အရာတစ်ခုကို တင်စားအသုံးပြုခေါ်ဝေါ်ခြင်းဖြစ်သည်။ ထိုစကားလုံးကိုပင် ယောကျားမဆန်ခြင်း အင်အားမရှိခြင်း ဟုလည်း အသုံးပြုကြသည်။ ထိုသို့အသုံးပြုလာခြင်းအပေါ် လိင်တူဆက်ဆံသူများဘက်မှလည်း မကြိုက်နှစ်သက်၍ အပြန်အလှန် ထောက်ပြပြောဆိုမှုများ ဆက်လက်ရှိဆဲဖြစ်သည်။ 

## သမိုင်း 
### အပေါ်လွှာကြည့်ခြင်း 
ကြော်ငြာ ပိုစတာတစ်ခုဖြစ်ပြီး၊ ချမ်းသာသူများသို့ လိင်ဖျော်ဖြေသူများရုပ်လုံးပြ ပြဇာတ်ဖြစ်သည်။]]

## ကိုးကား
ကောက်ချ်ဆာ့ဖ္ဖင်း

**ကောက်ချ်ဆာ့ဖ္ဖင်း** (ဆိုဖာငှားခြင်း) ဆိုသည်မှာ လိုအပ်သူများအား မိမိပိုင် ဆိုဖာကို အခမဲ့ ငှားရမ်းပေးခြင်း၊ မိမိမှ လိုအပ်သောအခါ ပြန်လည်ငှားယူရန် တောင်းဆိုခြင်းကို ဆိုလိုသည်။ တနည်းအားဖြင့် အခြားသူများအိမ်တွင် ခေတ္တတည်းခိုခြင်းကို ဆိုလိုသည်။

**CouchSurfing International Inc.**သည် အမေရိကန် ပြည်ထောင်စု ဆန်ဖရန်စစ်္စကို မြို့တွင် တည်ရှိပြီး၊ အသုံးပြုသူများအကြား အပြန်အလှန် ဧည့်ခံနိုင်ရေးအတွက် အကျိုးဆောင်ပေးသည့် လူမှုဆက်သွယ်ရေး ကွန်ယက်တစ်ခုဖြစ်သည်။ 

## အသုံးပြုပုံ
ဆိုလိုပုံသည် သူငယ်ချင်းတစ်ယောက်ဆီမှ နောက်တစ်ယောက်၏ အိမ်သို့ ကူးပြောင်းခြင်းဖြစ်ပြီး၊ ၎င်းအိမ်တွင် အားလပ်သည့်နေရာ၊ ကြမ်းပြင်၊ ဆိုဖာ၊ မွေ့ယာစသည့် အိမ်ရှင်မှ ခွင်ပြုသည့်နေရာတွင် တည်းခိုခြင်းဖြစ်ပြီး၊ ရက်အနည်းငယ်နေပြီးနောက် တခြားအိမ်သို့ ဆက်လက်ကူးပြောင်းကြသည်။ ဟော်တယ်များတွင် တည်းခိုခြင်းမပြုလုပ်သောကြောင့်၊ အိမ်ရှင်ဖိတ်ခေါ်သည့် နေရာများ၊ အိမ်ရှင်သိကျွမ်းသည့် နေရာများ၊ ၎င်းနိုင်ငံ၏ နိုင်ငံသားများနှင့် ပိုမိုထိတွေ့မှုရှိခြင်း၊ ကမ္ဘာလှည့်ခရီးသွားများ မမြင်တွေ့ရသည့် နေရာများကို အများအားဖြင့် ဆိုဖာငှားရမ်းလှည့်လှယ်သူများမှ ပိုမိုအတွေ့အကြုံရကြသည်။
မြန်မာနိုင်ငံ၏ နိုင်ငံသားဥပဒေ

**မြန်မာနိုင်ငံ၏ နိုင်ငံသားဥပဒေ**သည် ၁၉၈၂ ခုနှစ် မြန်မာနိုင်ငံသားဥပဒေနှင့်အညီ နိုင်ငံသား၊ ဧည့်နိုင်ငံသားနှင့် နိုင်ငံသားပြုခွင့်ရသူ ဟူ၍ နိုင်ငံသား အမျိုးအစား ၃ မျိုးကို အသိအမှတ်ပြုထားသည်။ ၁၉၄၇ ခုနှစ် ဖွဲ့စည်းပုံအခြေခံဥပဒေအရ သတ်မှတ်ခဲ့သည့် နိုင်ငံသားများဆိုသည်မှာ "ဌာနေတိုင်းရင်းသား" နှင့် အဘိုးအဘွား "ဌာနေတိုင်းရင်းသား" မှ မွေးဖွားခဲ့သူများ သို့မဟုတ် ၁၉၄၂ ခုနှစ်မတိုင်မီ ဗြိတိသျှဘားမားတွင် နေထိုင်ခဲ့ကြသူများ ဖြစ်သည်။

၁၉၄၈ ခုနှစ်၊ ပြည်ထောင်စုမြန်မာနိုင်ငံသားဖြစ်မှု အက်ဥပဒေ နှင့် ၁၉၅၁ ခုနှစ်၊ ပြည်ထောင်စုမြန်မာနိုင်ငံအတွင်း နေထိုင်သူများ မှတ်ပုံတင်ရေးနည်းဥပဒေများ အရ မြန်မာနိုင်ငံသားများအနေဖြင့် အမျိုးသားမှတ်ပုံတင် ကတ်ပြား (National Registration Card) ရရှိရန် လိုအပ်ပြီး နိုင်ငံသား မဟုတ်သူများကို နိုင်ငံခြားသားစိစစ်ရေးကတ်ပြားများ ထုတ်ပေးသည်။ နိုင်ငံသားများသည် အသက် ၁၀ နှစ်ပြည့်ပြီးပါက နိုင်ငံသားစိစစ်ရေးကတ်ပြားကို ရရှိရန် အရည်အချင်းပြည့်မီသည်။ နိုင်ငံသားစိစစ်ရေးကတ်ပြားများတွင် အောက်ပါအချက်အလက်များ ပါဝင်သည်။

## ရိုဟင်ဂျာများအား နိုင်ငံသား ငြင်းပယ်ခြင်း
မြန်မာဥပဒေသည် ရိုဟင်ဂျာများကို မြန်မာနိုင်ငံတွင် တရားဝင်အသိအမှတ်ပြုထားသော တိုင်းရင်းသားလူမျိုး ၁၃၅ မျိုးတွင် တစ်ခုအဖြစ် မသတ်မှတ်ထားသောကြောင့် အများစုကို မြန်မာနိုင်ငံသားဖြစ်ခွင့်ကို ငြင်းပယ်ထားသည်။ မြန်မာအစိုးရက ရိုဟင်ဂျာလူမျိုးများသည် "ဘင်္ဂလားဒေ့ရှ်နိုင်ငံသားများ" ဖြစ်သည်ဟု တရားဝင်ထုတ်ပြန်ထားသော်လည်း ဘင်္ဂလားဒေ့ရှ်အစိုးရက ယင်းထုတ်ပြန်ချက်ကို အသိအမှတ်မပြုသောကြောင့် ရိုဟင်ဂျာများကို နိုင်ငံမဲ့များ ဖြစ်စေခဲ့သည်။

## ဆက်စပ်ဖတ်ရှုရန် 
* မြန်မာနိုင်ငံ၏ ပြည်ဝင်ခွင့် မူဝါဒ
* မြန်မာနိုင်ငံသားများအတွက် ပြည်ဝင်ခွင့် လိုအပ်ချက်များ

## ကိုးကား 
ကဏ္ဍ:မြန်မာနိုင်ငံ၏ ဥပဒေများ
လာအိုလူမျိုး

**လာအိုလူမျိုး**များသည် အရှေ့တောင်အာရှတွင် လာအိုနှင့် ထိုင်းနိုင်ငံအရှေ့မြောက်ပိုင်း တို့ အဓိကနေထိုင်ကြသည်။ လာအိုဘာသာစကားသည် ခရာ-ဒိုင်ဘာသာစကားမိသားစု၏ တစ်စိတ်တစ်ပိုင်းဖြစ်ပြီး လာအို၏ရုံးသုံးဘာသာစကားဖြစ်သည်။ထိုင်းနိုင်ငံ အီဆန်ဒေသ၏ဒေသခံလာအိုလူမျိုးများသည် အီဆန်လူမျိုးများအဖြစ်  နေထိုင်ကြပြီး ကမ္ဘောဒီးယား၊ ဗီယက်နမ်နှင့် မြန်မာနိုင်ငံတို့တွင် အရေအတွက် အနည်းငယ်ရှိသည်။

## သမိုင်းကြောင်း 
လာအိုလူမျိုးသည် တိုင်လူမျိုးစုမှဆင်းသက်လာခြင်းဖြစ်ပြီး၊ ထိုင်းနှင့် ယွန်တို့နဲ့နီးစပ်သည်။ ခန့်မှန်းခြေအားဖြင့် လာအိုလူမျိုးများသည် ချီနင်းနိုင်ငံ (ယခုတရုတ်ပြည်) တောင်ပိုင်းမှ ရွှေ့ပြောင်းလာခဲ့ကြပြီး လာအိုမြေသို့ ၁၃ ရာစုတွင် ရောက်ရှိလာကြသည်။ လာအိုလူမျိုးသည် တိုင်ဘာသာစကားစဉ်အုပ်စုနှင့် သက်ဆိုင်သည့် လူမျိုးစုဖြစ်ပြီး ထိုင်းနှင့် ယွန်းလူမျိုးတို့နှင့်နီးစပ်သည်။

၁၄ ရာစုတွင် လင်းဇင်းနိုင်ငံတော် (Lan Xang Kingdom) ကိုဖောင်ဂွမ်မင်းကြီး မှ တည်ထောင်ခဲ့သည်။ လင်းဇင်း သည် “တော်ဝင်လှည်းတောင်ပေါ်နိုင်ငံ” ဟုအဓိပ္ပါယ်ရပြီး လာအိုလူမျိုးတို့၏ ယဉ်ကျေးမှု၊ ဘာသာစကား၊ ဗုဒ္ဓဘာသာယဉ်ကျေးမှုစနစ်များ၏ အခြေခံဖြစ်လာခဲ့သည်။လာအိုမင်းတချို့သည် မြန်မာဘုရင်မှ ပေးအပ်သော ရာထူးသက်တမ်း (သို့မဟုတ်) မြန်မာ့သမိုင်းတွင် “တရားဝင်လက်အောက်ခံမင်း” အဖြစ်စာရင်းဝင်ခဲ့ကြသည်။

Lan Xang ပြိုကွဲပြီးနောက် ၎င်း၏မြေပြင်သည် ထိုင်းဘုရင်များ၊ ဗီယက်နမ်နှင့် ဗြိတိသျှတို့၏လက်အောက်ဝင်ခဲ့ပြီး၊ နောက်ဆုံးတွင် ပြင်သစ်အင်ပါယာ၏အင်ဒိုချိုင်နားအုပ်ချုပ်မှုအောက်သို့ ဝင်ရောက်ခဲ့သည်။ ၁၉၄၉ ခုနှစ်တွင် လာအိုသည် လွတ်လပ်ရေးရရှိခဲ့သည်။

## ဘာသာစကား 
လာအိုလူမျိုးသည် လာအိုဘာသာ (Lao language) ကိုစကားပြောကြသည်။ ခရာ-ဒိုင် ဘာသာအုပ်စုတွင်ပါဝင်ပြီး ထိုင်းဘာသာနှင့် နီးစပ်မှုများရှိသည်။ လာအိုဘာသာစကားသည် လာအိုနိုင်ငံ၏ တရားဝင်ရုံးသုံးဘာသာစကားဖြစ်ပြီး ဒေသအလိုက် ရှိသည့် ဒေသိယ တွင် Lao Loum, Lao Theung နှင့် Lao Soung တို့ပါဝင်သည်။

လာအိုစာပေသည် ထိုင်းစာလုံးပုံစံနှင့် ဆင်တူသော်လည်း အသံထွက်နှင့် အက္ခရာအချို့ကွာခြားသည်။

## ယဉ်ကျေးမှု 
လာအိုလူမျိုးသည် ဗုဒ္ဓဘာသာဝင်များပြီးကြပြီး ဘုန်းတော်ကြီးဆွမ်းကပ်ခြင်း၊ ရဟန်းဝတ်ခြင်း၊ ဘုရားဖူးခြင်းတို့သည် လာအိုလူမျိုးယဉ်ကျေးမှု၏ မျှော်မှန်းရသောသံတမန်များဖြစ်ကြသည်။ 

လာအိုတို့၏ ရိုးရာအကဖြစ်သော Lamvong (လမ်ဝုန်းအက) သည် ပြင်ပကလူမျိုးများကြားတွင်လည်း နာမည်ကြီးသည်။ နွေရာသီအလယ်တွင်ကျင်းပသည့် Pi Mai (လာအိုနှစ်သစ်ကူးပွဲတော်) သည် လူမှုရေးအခမ်းအနားအရေးကြီးဖြစ်ပြီး အိမ်သန့်ရှင်းခြင်း၊ ဗုဒ္ဓရုပ်ပွားများကိုရေချိုးခြင်း၊ ရေသက်သက်လှုပ်ရှားမှုများနှင့် ရင်းနှီးသူငယ်ချင်းများအကြား ဆင်နွှဲကာပျော်ရွှင်ကြသည်။

လာအိုရိုးရာအစားအစာများတွင် Laap (လပ်သုပ်), Tam mak hoong (သီးသန့်ပင်လယ်စာသုပ်) နှင့် Sticky rice (ကောက်ညှင်းထမင်း) တို့သည် နာမည်ကြီးသည်။

## ကိုးကား 
* 

* 

* 

## ကိုးကား 
* 

* 

*
လသာမြို့နယ်

**လသာမြို့နယ်**သည် ရန်ကုန်မြို့လယ်၏အနောက်ပိုင်းတွင် တည်ရှိသည်။ ရပ်ကွက်ပေါင်း (၁၀)ခုရှိသည်။ လသာမြို့နယ်၏အနောက်ဘက်တွင် လမ်းမတော်မြို့နယ်ကို လမ်းမတော်လမ်းနှင့် လည်းကောင်း၊ အရှေ့ဘက်တွင် ပန်းဘဲတန်းမြို့နယ်ကို ရွှေတိဂုံဘုရားလမ်းနှင့် လည်းကောင်း၊ မြောက်ဘက်တွင် ဒဂုံမြို့နယ်ကို မြို့ပတ်ရထားလမ်း လည်းကောင်း၊ တောင်ဘက်တွင် ရန်ကုန်မြစ်တည်ရှိသော ဆိပ်ကမ်းမြို့နယ် (ဖျက်သိမ်းပြီး) ကို ကမ်းနားလမ်းနှင့် လည်းကောင်း ပိုင်းခြားထားသည်။

ကမ်းနားလမ်း၊ မဟာဗန္ဓုလလမ်း၊ ကျုံးကြီးလမ်း (အနော်ရထာလမ်း)၊ ဗိုလ်ချုပ်အောင်ဆန်းလမ်းနှင့် ရထားလမ်းတို့အပြိုင်တည်ရှိပြီး ကမ်းနားလမ်း မှ ရထားလမ်း ထိ လေးဘလောက်မှာ အောက်လမ်းဘလောက်၊ အပေါ်လမ်းဘလောက်၊ ဆေးရုံကြီးဘလောက် နှင့် ကျောင်းဘလောက် ဟု ခေါ်ဆိုကြသည်။ 
လမ်းမတော်လမ်း၊ ၁၇လမ်း၊ ၁၈လမ်း၊ စဉ့်အိုးတန်းလမ်း၊ ၁၉လမ်း၊ ၂၀လမ်း၊ လသာလမ်း၊ ၂၁လမ်း၊ ၂၂လမ်း၊ ဗိုလ်ရွဲလမ်း၊ ၂၃လမ်း၊ ၂၄လမ်း နှင့် ရွှေတိဂုံဘုရားလမ်းတို့ အပြိုင်တည်ရှိသည်။ လမ်းမတော်လမ်း မှ စဉ့်အိုးတန်းလမ်းထိ ရပ်ကွက် (၁ နှင့် ၂)၊ စဥ့်အိုးတန်း မှ လသာလမ်း ထိ ရပ်ကွက် (၃ နှင့် ၄)၊ လသာလမ်း မှ ဗိုလ်ရွဲလမ်း ထိ ရပ်ကွက် (၅ နှင့် ၆) ဗိုလ်ရွဲလမ်း မှ ရွှေတိဂုံဘုရားလမ်း ထိ ရပ်ကွက် (၇ နှင့် ၈)တို့တွင် အောက်လမ်းဘလောက် မ ဂဏန်း (၁၊ ၃၊ ၅၊ ၇) ရပ်ကွက် နှင့် အပေါ်လမ်းဘလောက် စုံ ဂဏန်း (၂၊ ၄၊ ၆၊ ၈) ရပ်ကွက် တို့ဖြစ်ကြသည်။ လမ်းမတော်လမ်း မှ ရွှေတိဂုံဘုရားလမ်းထိရှိကြသော ဆေးရုံဘလောက် နှင့် ကျောင်းဘလောက် တို့သည်ရပ်ကွက် (၉) နှင့် ရပ်ကွက် (၁၀) အသီးသီးဖြစ်ကြသည်။ 
လမ်းမတော်လမ်းကို ရထားလမ်းမြောက်ဘက် ဒဂုံမြို့နယ်တွင် မြို့မကျောင်းလမ်းဟု ခေါ်သည်။ လမ်းမတော်လမ်းတွင် ညောင်ပင်လေးဈေး၊ သရက်တောဘုန်းကြီးကျောင်း နှင့် ဆေးတက္ကသိုလ်တို့သည် လမ်းမတော်မြို့နယ် တွင်လည်းကောင်း၊ သံဈေး၊ ပြည်သူ့ဆေးရုံကြီး အရေးပေါ်ဌာန နှင့် လမ်းမတော်ဘူတာတို့သည် လသာမြို့နယ် တွင်လည်းကောင်း အမျိုးသားပြဇာတ်ရုံ၊ မိုင်ဒါကွင်း၊ မြို့မကျောင်း၊ စစ်ဆေးရုံ နှင့် ပြည်သူရင်ပြင်တို့သည် ဒဂုံမြို့နယ်တွင်လည်းကောင်းတည်ရှိကြသည်။ 

ရွှေတိဂုံဘုရားလမ်းတွင် သိမ်ကြီးဈေး_စီရုံ၊ ဗိုလ်ချုပ်ဈေးသစ်၊ အ.ထ.က (၁) ပန်းဘဲတန်း နှင့် ဘုရားလမ်းဘူတာရုံတို့သည် ပန်းဘဲတန်းမြို့နယ် တွင်လည်းကောင်း၊ သိမ်ကြီးဈေး_အီ၊ သိမ်ကြီးဈေး_ဒီ၊ ပြည်သူ့ဆေးရုံကြီး အမျိုးသားသွေးလှူဘဏ် နှင့် အ.ထ.က (၁) လသာ၊ တို့သည် လသာမြို့နယ် တွင်လည်းကောင်း၊ စစ်ဌာနချုပ်၊ ရွှေတိဂုံဘုရားနှင့် မဟာဝီဇယဘုရားတို့သည်လည်းကောင်း ဒဂုံမြို့နယ် တွင်လည်းကောင်းတည်ရှိကြသည်။
လသာမြို့နယ်တွင် မူလတန်းကျောင်း သုံးကျောင်း၊ အလယ်တန်းကျောင်း တစ်ကျောင်းတို့နှင့် အထက်တန်းကျောင်း နှစ်ကျောင်း (ကျောင်းဘလောက်)တို့ တည်ရှိသည်။ လမ်းမတော်မြို့နယ်နှင့် လသာမြို့နယ်တို့သည် ရန်ကုန်မြို့၏ တရုတ်တန်းဖြစ်သည်။

## ထင်ရှားသော အဆောက်အဦးများ 
လသာမြို့နယ်တွင် ကိုလိုနီခေတ်အဆောက်အအုံများစွာရှိသည်။ ထိုအဆောက်အဦးများအနက် အများစုကို ရန်ကုန်မြို့ရှိ ရှေးဟောင်းအမွေအနှစ်အဖြစ် ထိန်းသိမ်းထားသည်။

## ကိုးကား
## ပြင်ပလင့်ခ်များ
* Yangon City Website
လက်ပံတောင်းတောင်သပိတ် အရေးအခင်း

**လက်ပံတောင်းတောင် သပိတ်အရေးအခင်း**သည်၊ လက်ပတောင်း၊ ဆားလင်းကြီးမြို့၊ မုံရွာတဘက်ကမ်းတွင်တည်ရှိသည့် ကြေးနီစီမံကိန်းအား ရပ်ဆိုင်းရေးအတွက် ဒေသခံ ရွာသူရွာသားများမှ ဆန္ဒပြသပိတ်မှောက်ခဲ့ကြခြင်းဖြစ်သည်။ ထိုကြေးနီစီမံကိန်းအား ကန့်ကွက်ရန် စတင်ဆန္ဒပြခဲ့ကြသူများမှာ ရန်ကုန်ပြည်သူ့ အကျိုးဆောင် ကွန်ယက်မှ လယ်သမားအရေးလုပ်ဆောင်သူ ကိုဝေဠု၊ ဝက်မှေးရွာသူဖြစ်သည့် မသွဲ့သွဲ့ဝင်း၊ မအေးနက် နှင့် မဖြူဖြူဝင်းတို့သည်၊ မုံရွာ ဆုတောင်းပြည့် ဘုရား၌ ဝတ်ပြုဆုတောင်းခဲ့ရာမှ ဩဂုတ်လ ၃၀ရက် ၂၀၁၂ နေ့တွင် အာဏာပိုင်တို့၏ ဖမ်းဆီးခြင်းကို ခံခဲ့ရသည်။ ၁၄ရက်မျှ အဖမ်းခံရပြီးနောက်ပိုင်း ၎င်းတို့အားလုံး ပြန်လည်လွတ်မြောက်ခဲ့သည်။ ၎င်းတို့ပြန်လွတ်မီ ၁ရက်အလိုတွင် ၈၈ မျိုးဆက်ကျောင်းသား ခေါင်းဆောင်များနှင့် အစိုးရ အဖွဲ့များအကြား ဆွေးနွေးညှိနှိုင်းမှုများရှိခဲ့ပြီး လိုက်လျောမှုတချို့လည်း ရရှိခဲ့သည်။ တောင်းဆိုမှု သုံးချက်တွင် ဖမ်းဆီးခံရသူများ ပြန်လည်လွှတ်ပေးရေး၊ ဆန္ဒပြမည့်သူများကို ဖမ်းဆီးခြင်းမပြုလုပ်ရန်၊ ကြေးနီစီမံကိန်းအား ရပ်တန့်ထားရန် တောင်းဆိုခဲ့သော်လည်း၊ အာဏာပိုင်တို့မှ ဒုတိယအချက်ကို လိုက်လျောခဲ့ပြီး၊ ဆန္ဒပြမည့်သူများကို ဖမ်းဆီးခြင်း ထပ်မလုပ်ရန် ကတိပေးခဲ့သည်။

တောင်းဆိုခဲ့သည့် ပထမအချက်သည်၊ အာဏာပိုင်တို့မှ တရားဥပဒေအရ အရေးယူရခြင်းဖြစ်သောကြောင့် ဥပဒေအကြောင်းအရသာ ပြန်လည်လွှတ်ပေးမည်ဟု ဖြေကြားခဲ့သည်။ 

## ဦးပိုင်ကုမ္ပဏီ နှင့် ဝမ်ပေါင်
ထိုစီမံကိန်းအား ပူးတွဲလုပ်ဆောင်နေသည့် ဦးပိုင်ကုမ္ပဏီ နှင့် ဝမ်ပေါင်ကုမ္ပဏီတို့မှ လက်ရှိဖြစ်ပျက်နေသည့် သဘာဝ ပတ်ဝန်းကျင် ပျက်စီးမှုများသည့် ၎င်းတို့၏ စီမံကိန်းများကြောင့် မဟုတ်ဟုဆိုကာ ဂရန်းမီးရထားဟော်တယ်တွင် သတင်းစာရှင်းလင်းပွဲ ပြုလုပ်၍ ငြင်းဆိုခဲ့သည်။ ထိုဒေသရှိ စပယ်တောင် နှင့် ကြေးစင်တောင်များ ပျောက်သွားခဲ့သော်လည်း၊ ကုမ္ပဏီမှ တောင်များကို ပြန်လည်ပုံဖော်၍ သစ်ပင်များပြန်လည်စိုက်ပျိုးပေးမည်ဖြစ်ကြောင်းလည်း ဖြေကြားခဲ့သည်။ 

## ရန်ကုန်၌ ဆန္ဒပြ
ထိုစီမံကိန်းအားရပ်တန့်ရန် လိုလားသူများမှလည်း ရန်ကုန်မြို့တွင် လူတထောင်ခန့် ဆန္ဒပြခဲ့ကြသည်။ ထိုဆန္ဒပြပွဲသည် မည်သည့်အဖွဲ့အစည်း မည်သည့်ပုဂ္ဂိုလ်များမှ ဦးဆောင်လုပ်ကိုင်ခြင်းမဟုတ်ဘဲ၊ ငြိမ်းချမ်းမှု တရားမျှတမှုကို ချစ်မြတ်နိုးသည့် ပြည်သူများ စုပေါင်းပြုလုပ်ခဲ့ခြင်းဖြစ်ကြောင်းပါဝင်ခဲ့သူများမှ ထုတ်ဖော်ပြောဆိုခဲ့သည်။ 

## ကိုးကား
## ပြင်ပလင့်ခ်များ 
*

ကဏ္ဍ:မြန်မာနိုင်ငံ၏ နိုင်ငံရေး
အပြည်ပြည်ဆိုင်ရာ ပွင့်လင်းမြင်သာမှု အဖွဲ့

thumb|280px|အပြည်ပြည်ဆိုင်ရာ ပွင့်လင်းမြင်သာမှု အဖွဲ့

**အပြည်ပြည်ဆိုင်ရာ ပွင့်လင်းမြင်သာမှု** (**Transparency International**) အဖွဲ့သည် အစိုးရမဟုတ်သည့် အန်ဂျီအို (NGO) အဖွဲ့အစည်းဖြစ်ပြီး အပြည်ပြည်ဆိုင်ရာ ဖွဲ့ဖြိုးတိုးတက်ရေး အစီအစဉ်များတွင် နိုင်ငံများ၏ အုပ်ချုပ်သူများ၊ ကုမ္ပဏီများ  အဂတိလိုက်စားမှု ရှိမရှိ ကြီးကြပ်စောင့်ကြည့် ဖော်ထုတ်ပေးသည်။ ယင်းအဖွဲ့အစည်း၏ ဗဟိုဌာနချုပ်မှာ ဂျာမနီနိုင်ငံ၊ ဘာလင်မြို့တွင်တည်ရှိပြီး၊ နိုင်ငံ ၇၀ ၌ အခြေချ၍ လုပ်ကိုင်ဆောင်ရွက်လျက်ရှိသည်။

အဂတိလိုက်စားမှုဆိုသည်မှာ အများမှ ယုံကြည်ပေးအပ်ခဲ့သည့် အာဏာတစ်ခုကို မိမိကိုယ်ကျိုးအတွက် အသုံချခြင်းဟု ဖွင့်ဆိုပြီး၊ အပြည်ပြည်ဆိုင်ရာ ပွင့်လင်းမြင်သာမှုမှ ကမ္ဘာ့နိုင်ငံများမှ အုပ်ချုပ်သူများ၊ နိုင်ငံရေးသမားများ၊ စီးပွားရေးသမားများ၊ လူမှုအဖွဲ့အစည်းများ နှင့် နေ့စဒူဝနေထိုင်သူတို့မှ အဂတိလိုက်စားမှုများ မရှိကြရန် ရည်ရွယ်သည်။ 

အပြည်ပြည်ဆိုင်ရာ ပွင့်လင်းမြင်သာမှုတွင် ပုဂ္ဂလိက အဖွဲ့အစည်းများ၊ ပြည်တွင်းနေထိုင်နေကြသူများမှ မိမိနိုင်ငံရှိ အဂတိလိုက်စားမှုများကို မည်သို့ ပယ်ဖျက်ရန် ရည်ရွယ်ကာ ဆောင်ရွက်နေသည့် လုပ်ငန်းစုပေါင်း ၁၀၀ကျော်ရှိသည်။ အနည်းငယ်သော လာဘ်စားမှုမှ ကြီးမားသော ခိုးယူမှုမျိုး၊ အဂတိလိုက်စားမှုအမျိုးမျိုးမှာ နိုင်ငံတစ်ခု နှင့် တစ်ခု ကွာခြားသည်။ ထိုလုပ်ငန်းများတွင် ခန့်အပ်ထားသူများသည့် ပြည်တွင်းအကြောင်းကို ကောင်းစွာ နားလည်သူများဖြစ်ကြပြီး၊ နိုင်ငံတွင် ဖြစ်ပျက်နေသည့် အဂတိလို်က်စားမှုကို မည်သည့်နည်းလမ်းဖြင့် ပပြောက်နိုင်ရန် နားလည်ဆောင်ရွက်နိုင်သူများလည်းဖြစ်ကြသည်။ 

## ကိုးကား
ပန်းဘဲတန်းမြို့နယ်

**ပန်းဘဲတန်းမြို့နယ်**သည် ရန်ကုန်မြို့လယ်၏အလယ်ပိုင်းတွင် တည်ရှိသည်။ ရန်ကုန်မြို့၏အကြီးဆုံးဈေးများဖြစ်သောဗိုလ်ချုပ်အောင်ဆန်းဈေးနှင့် သိမ်ကြီးဈေးတို့သည် ပန်းဘဲတန်းမြို့နယ်တွင် တည်ရှိသည်။ ရပ်ကွက်ပေါင်း (၁၁)ခုရှိသည်။ ပန်းဘဲတန်းမြို့နယ်၏အရှေ့ဘက်တွင် ကျောက်တံတားမြို့နယ်၊ တောင်ဘက်တွင် ဆိပ်ကမ်းမြို့နယ်နှင့် ရန်ကုန်မြစ်၊ အနောက်ဘက်တွင် လသာမြို့နယ်နှင့် မြောက်ဘက်တွင်  ဒဂုံမြို့နယ်တို့ တည်ရှိသည်။ ပန်းဘဲတန်းမြို့နယ်တွင် မူလတန်းကျောင်း (၃)ကျောင်း၊ အလယ်တန်းကျောင်း (၂)ကျောင်းနှင့် အထက်တန်းကျောင်း (၃)ကျောင်းတို့ တည်ရှိသည်။

## ထင်ရှားသော အဆောက်အဦးများ 
ပန်းဘဲတန်းမြို့နယ်သည် ဗြိတိသျှလက်ထက်ထဲက မူလပထမ မြို့စီမံကိန်းတွင် ပါဝင်ခဲ့သောကြောင့် ကိုလိုနီခေတ် အဆောက်အအုံများစွာ တည်ရှိသည်။ အောက်ဖော်ပြပါအဆောက်အဦးများကို ရန်ကုန်မြို့ရှိ ရှေးဟောင်းအမွေအနှစ်အဖြစ် ထိန်းသိမ်းထားသည်။ 

## ကိုးကား
## ပြင်ပလင့်ခ်များ
* Yangon City Website
လီအန်း

**လီအန်း**သည် ထိုင်ဝမ်ဖွား ရုပ်ရှင် ဒါရိုက်တာ တစ်ဦးဖြစ်သည်။  သူရိုက်ကူးခဲ့သည့် ဇာတ်ကားများမှာ *Eat Drink Man Woman* (1994)၊ *Sense and Sensibility* (1995)၊ *Crouching Tiger, Hidden Dragon* (ဝပ်နေသောကျား၊ ပုန်းနေသောနဂါး) (2000 - အကောင်းဆုံး နိုင်ငံခြားဘာသာ ရုပ်ရှင် အော်စကာဆုရ), *Hulk* (2003), and *Brokeback Mountain* (2005) တို့ ပါဝင်သည်။ လီအန်းသည်လည်း ၂၀၀၅ ခုနှစ်တွင် Brokeback Mountain ဇာတ်ကားဖြင့်တစ်ကြိမ်၊ ၂၀၁၃ ခုနှစ်တွင် ပို်င်ရဲ့ဘဝ ဇာတ်ကားဖြင့်တစ်ကြိမ် အကောင်းဆုံး ဒါရိုက်တာဆုကို နှစ်ကြိမ်ဆွတ်ခူးခဲ့သည်။ သူသည် အော်စကာဆုရ ဒါရိုက်တာများအနက် ပထမဦးဆုံးသော အာရှသား ဖြစ်သည်။ 

## ကိုးကား
အိုတတ်မီရ်ဘိုး

**အိုတတ်မီရ်ဘိုး** (Octave Mirbeau) ( ၁၈၄၈ - ၁၉၁၇ )ပြင်သစ်သတင်းပို့နှင်စာရေးဆရာ။ စာပေများကိုအများသိမြင်အောင်ရေးသားခဲ့သည်။ သူရေးသားခဲ့သောစာအုပ်များမှာ( L’Abbe Jules)ဘုရင်ဂျီဘုန်းတော်ကြီးဂျူးလ် ( ၁၈၈၈ )၊ (Le Jardin des supplices) စိတ်ဆင်းရဲခံပန်းခြံ ( ၁၈၉၉ )နှင့် (Le Journal d’ une femme de chambre) ဟိုတယ်အလုပ်သမတဦး၏အကြောင်း( ၁၉၀၀ ) နှင့်စီးပွားရေးကစီးပွားရေး (Les affaires sont les affaires) (၁၉၀၃) ဖြင့် ဥရောပတခွင်လုံးကို အောင်မြင်မူ့ရရှိခဲ့သည်။

ပြဇာတ်ရေးသူ ၊အနုပညာကို ဝေဖန်ခံစားတတ်သူတဦးဖြစ်၍ ခေတ်ပြိုင်ပန်းချီဆရာများဘက်မှခုခံအားပေးကူညီတတ်ပြီး (Claude Monet) ကလုတ်မန်းနေး၊ (Auguste Rodin) အော်ဂတ်စ်ရိုဒန်တို့နှင့် မိတ်ဆွေများဖြစ်ပြီး ၎င်းတို့ကိုချီးမွန်းအားပေးသူတဦးဖြစ်သည်။ ပညာတတ်၊လွတ်လပ်မှုကိုမြတ်နိုးသူ၊ ဆင်းရဲသားတောင်သူလယ်သမားများကို ထောက်ခံအားပေးသူ၊ ဘူဇွါလူတန်းစါးများကိုလဝေဖန်သူ၊ စစ်တပ်နင့်ကသိုလစ်ဘုရားကျောင်းကိုဝေဖန်သူ၊ (Alfred Dreyfus) အဲလ်ဖရဲဒ်ဒရေဖျူစ် အတွက်အားသွန်ခွန်စိုက်ခုခံအားပေးသူတဦးဖြစ်သည်။
သန်းအေး

**ဒေါ်သန်းအေး** (ဘိလပ်ပြန် သန်း) သည် လူသိများသည့် အဆိုတော် ဖြစ်ပြီး၊ ကုလသမဂ္ဂ၌ (၂၅) နှစ်ကြာ ပထမဆုံး အမှုထမ်းသော မြန်မာအမျိုးသမီးလည်း ဖြစ်သည်။ ၂၀ရာစု နှစ်ဆန်းပိုင်းကာလတွင် ဘိလပ်ပြန်သန်း အဖြစ် နာမည်ကြီး အဆိုတော်တစ်ဦးဖြစ်ခဲ့ပြီး၊ လူမှုဝန်ထမ်းတစ်ဦးအနေဖြင့်လည်း ကုလသမဂ္ဂတွင် အချိန်ကြာမြင့်စွာ တာဝန်ထမ်းဆောင်ခဲ့သူလည်းဖြစ်သည်။  သူသည် ဩစတြီးယားလူမျိုးဖြစ်သည့် မှတ်တမ်းရုပ်ရှင်ရိုက်ကူးသူ ဝါနာဖန်းနှင့် အိမ်ထောင်ကျခဲ့ပြီး၊ အောင်ဆန်းစုကြည်နှင့် လွန်စွာရင်းနှီးသူလည်းဖြစ်၊ 'စု' မိဘများ၏ မိသားစုသူငယ်ချင်း ဖြစ်သည့်အပြင် ဒေါ်အောင်ဆန်းစုကြည်အား နယူးယောက်သို့ ပြောင်းရွှေ့နေထိုင်ကာ ကုလသမဂ္ဂတွင် အလုပ်လုပ်ကိုင်စေလိုသူလည်းဖြစ်သည်။ သန်းအေးသည်  နှစ်ခြင်းခရစ်ယာန် မိသားစု၌ မွေးဖွားခဲ့ပြီး ရန်ကုန်တက္ကသိုလ်တွင် ပညာဆည်းပူးခဲ့ကာ ဆရာအတတ်သင်ကောလိပ်တွင် တက်ရောက်ခဲ့သည်။ဒုတိယ ကမ္ဘာစစ်တွင် ဂျပန်များ မြန်မာနိုင်သို့ ဝင်ရောက်သိမ်းပိုက်ချိန်၌ ဒေါ်သန်းအေးသည် အိန္ဒိယသို့ တိမ်းရှောင်နေထိုင်ခဲ့ပြီး၊ အားလုံးအတွက် အိန္ဒိယရေဒီယို (All India Radio, AIR) မြန်မာပိုင်းဌာနတွင် အလုပ်လုပ်ကိုင်ခဲ့၍ ကျန်ရှိသည့် သူ့၏ဘဝကို ပြည်ပနိုင်ငံများတွင်သာ ကုန်ဆုံးခဲ့သည်။

## ဘဝအစ
ဒေါ်သန်းအေးကို ရန်ကုန်မြို့၌ မိဘများဖြစ်သူ ဦးပိုမြ နှင့် ဒေါ်ထူးတို့မှ မွေးဖွားခဲ့သည်။ ဖခင်သည် ဥရောပကုန်သွယ်ရေး ကုမ္ပဏီတစ်ခု၌ အလုပ်လုပ်ကိုင်ခဲ့ပြီး၊ မြန်မာစာနှင့် ပါဠိဘာသာရပ်ကို အမှတ်(၆) ဗိုလ်တထောင်၊ စိန့်ပေါ အမျိုးသားကျောင်းတွင် ဆက်လက် သင်ကြားပို့ချခဲ့သည်။ ထို့အပြင် အင်္ဂလိပ်လူမျိုးများ မြန်မာနိုင်ငံတွင် မြန်မာ့အစိုးရနှင့် ဆက်သွယ်ရန် သို့မဟုတ် စီးပွားရေးလုပ်ကိုင်နိုင်ရန် မြန်မာစာတတ်မြောက်ကြောင်း အောင်လက်မှတ်ပြသနိုင်ရန်အတွက်လည်း သင်ကြားမှုများပို့ချခဲ့သည်။

## ကိုးကား
ပဉ္စကလျာဏီ

ပဉ္စကလျာဏီသည် ပုဂံမင်းဆက်၏ မင်းသမီးတော်တစ်ပါးဖြစ်ပြီး ကျန်စစ်သား၏ မယ်တော်ဖြစ်သည်။

## ကိုးကား
ကဏ္ဍ:၁၁ ရာစု မြန်မာ အမျိုးသမီးများ
ဒဂုံမြို့နယ်

**ဒဂုံမြို့နယ်**သည် ရန်ကုန်တိုင်းဒေသကြီး၊ ရန်ကုန်မြို့လယ်နှင့်ကပ်လျက် မြောက်ဘက်ပိုင်းတွင် တည်ရှိသည်။ ရပ်ကွက်ပေါင်း (၅)ခုရှိသည်။

ရန်ကုန်မြို့တွင် အထင်ရှားဆုံးနေရာများဖြစ်သော ရွှေတိဂုံစေတီတော်၊ မဟာဝိဇယစေတီတော်၊ အမျိုးသားပြတိုက်၊ အမျိုးသားပြဇာတ်ရုံနှင့် ရန်ကုန်တိုင်းဒေသကြီး လွှတ်တော်တို့ သည် ဒဂုံမြို့နယ်တွင် တည်ရှိသည်။ ဤသို့ စည်ပင်ထွန်းကားသော အထင်ကရနေရာများကြောင့် ဒဂုံမြို့နယ်တွင် ဟိုတယ်များ၊ သံရုံးများနှင့် သံတမန်ဝန်ထမ်းအိမ်ရာများစွာ ပေါ်ပေါက်လာခဲ့သည်။ ဒဂုံမြို့နယ်တွင်ရှိသော အ.ထ.က(၁)ဒဂုံ နှင့် အ.ထ.က(၂)ဒဂုံတို့မှာ မြန်မာနိုင်ငံရှိ ထိပ်တန်းအထက်တန်းကျောင်းများ ဖြစ်သည်။

၂၀၁၁ခုနှစ် ဖေဖော်ဝါရီလ (၆)ရက်နေ့တွင် အထပ် ၁၅ထပ်ရှိ တော်ဝင်ဈေးဝယ်စင်တာနှင့် လူနေတိုက်ခန်းကြီးကို ဒဂုံမြို့နယ်တွင် စတင်ဖွင့်လှစ်ခဲ့သည်။

## သမိုင်းကြောင်း
ဒဂုံဆိုသည်မှာ ရွှေတိဂုံစေတီတော်အနီးရှိ မွန်ငါးဖမ်းရွာလေးဖြစ်ပြီး မွန်ဘာသာဖြင့် လဂုင်ဟု အမည်တွင်ခဲ့သည်။ သမိုင်းကြောင်းအရ ဤရွာလေးသည် ရန်ကုန်မြစ်တလျှောက်တွင် တည်ရှိသော စီးပွားရေးအရ အချက်အချာကျသော သန်လျင်မြို့၏ အစွန်အဖျားတွင်သာ ရှိခဲ့သည်။ သို့သော်လည်း ဒဂုံရွာလေးသည်  ရွှေတိဂုံစေတီတော်ကြောင့် ယဉ်ကျေးမှုအရ ထင်ရှားကျော်ကြားခဲ့သည်။ ၁၇၅၅ ခုနှစ်တွင် အလောင်းမင်းတရားသည် ဒဂုံရွာကို သိမ်းပိုက်၍ ရန်အပေါင်းကို ကုန်စင်သော အထိမ်းအမှတ်အဖြစ် ရန်ကုန်ဟု သမုတ်ခဲ့သည်။ ထို့နောက် အခြားသော အလုံ၊ ပန်းဘဲတန်း၊ ကျောက်တံတားနှင့် ဗိုလ်တထောင်နယ်မြေများနှင့် ပေါင်း၍ မြို့ကြီးအဖြစ် တည်ထောင်ခဲ့သည်။

အင်္ဂလိပ်ကိုလိုနီလက်ထက်တွင် ဒဂုံမှာ မြို့လယ်ခေါင်နှင့် အနီးတဝိုက်တွင် ကျူးကျော်ရပ်ကွက်များဖြင့် ပြည့်နှက်နေသော်လည်း ဖွံ့ဖြိုးအတိုးတက်ဆုံးနယ်မြေဖြစ်ခဲ့သည်။ ၁၉၅၀နှစ်ပိုင်းတွင် ဗမာအစိုးရမှ မြို့နယ်တောင်ပိုင်းရှိ ကျူးကျော်ရပ်ကွက်များကို ရှင်းလင်းပြီး ဝါရင့်အစိုးရဝန်ထမ်းများအတွက် မင်းမနိုင်အိမ်ရာစီမံကိန်းကို တည်ဆောက်ခဲ့သည်။ ၁၉၈၀နှစ်ပိုင်းတွင် ထင်ရှားကျော်ကြားသော စေတီနောက်တစ်ဆူဖြစ်သော မဟာဝိဇယစေတီတော်ကို ဗိုလ်ချုပ်နေဝင်းမှ တည်ထားခဲ့သည်။

## တည်နေရာနှင့် အကျယ်အဝန်း
ဒဂုံမြို့နယ်သည် ရန်ကုန်အနောက်ပိုင်းခရိုင်တွင် ပါဝင်ပြီး ရန်ကုန်မြို့၏ မြောက်လတ္တီတွဒ် (၁၆ ဒီဂရီ ၄၆ မိနစ် ၅၁ စက္ကန့်) နှင့် အရှေ့လောင်ဂျီတွဒ် (၉၇ ဒီဂရီ ၈ မိနစ် ၅၉ စက္ကန့်) အကြားတွင် တည်ရှိသည်။ ဒဂုံမြို့နယ်၏ အရှေ့ဘက်တွင် မင်္ဂလာတောင်ညွန့်မြို့နယ်၊ တောင်ဘက်တွင် ပန်းဘဲတန်း၊ လသာ၊ လမ်းမတော်မြို့နယ်နှင့် ထိစပ်လျက် ရှိသည်။ အနောက်ဘက်တွင် အလုံမြို့နယ်နှင့် ထိစပ်လျက် ရှိပြီး မြောက်ဘက်တွင် ဗဟန်းနှင့် စမ်းချောင်းမြို့နယ်တို့နှင့် နယ်နိမိတ် ထိစပ်လျက် ရှိသည်။

အရှေ့မှ အနောက်သို့ (၀.၉၆) မိုင်နှင့် တောင်မှ မြောက်သို့ (၀.၉၉) မိုင် ရှည်လျားသည်။ ဒဂုံမြို့နယ်၏ အကျယ်အဝန်းမှာ  ဖြစ်သည်။

## ထင်ရှားသော အဆောက်အဦးများ 
ဒဂုံမြို့နယ်ရှိ အောက်ဖော်ပြပါအဆောက်အဦးများကို ရန်ကုန်မြို့ရှိ ရှေးဟောင်းအမွေအနှစ်အဖြစ် ထိန်းသိမ်းထားသည်။

## ကိုးကား
## ပြင်ပလင့်ခ်များ
* Yangon City Website
ပိုင်ရဲ့ဘဝ (ရုပ်ရှင်)

'**ပိုင်ရဲ့ဘဝ**' (Life of Pi) သည် ၂၀၁၂ ခုနှစ်တွင် ရုံတင်ပြသသည့် စွန့်စားခန်း ရုပ်ရှင် ဇာတ်ကားဖြစ်သည်။ ၂၀၀၁ ခုနှစ်တွင် ထုတ်ဝေသည့် စာရေးဆရာ ရမ်း မာတယ် (Yann Martel) ၏ အမည်တူ ဝတ္ထုကို အရင်းခံကာ ဒါရိုက်တာ လီအန်းမှ ရိုက်ကူးထားသည်။ ယင်းရုပ်ရှင်မှာ ပိုင် ပတ်တယ် (Pi Patel) အမည်ရှိ ၁၆ နှစ်အရွယ် ယောက်ျားလေးတစ်ဦးသည် သင်္ဘောပျက်ပြီး အသက်ကယ်လှေပေါ်တွင် ကျားတစ်ကောင်နှင့် ပင်လယ်တွင်း လွှင့်မျောခဲ့သည့် ဇာတ်လမ်း ဖြစ်သည်။ 

## ကိုးကား 
ကဏ္ဍ:အမေရိကန် ရုပ်ရှင်ဇာတ်ကားများ
အဂတိ လိုက်စားမှု နိုင်ငံများ နှိုင်းယှဉ်စာရင်း

၁၉၉၅ ခုနှစ်မှစ၍ **အပြည်ပြည်ဆိုင်ရာ ပွင့်လင်းမြင်သာမှု** မှ  စီပီအိုင် (Corruption Perceptions Index, CPI) ဟု ခေါ်သည့် အဂတိ လိုက်စားမှု နိုင်ငံများ နှိုင်းယှဉ်စာရင်း ကို နှစ်စဉ်ဖော်ပြလေ့ရှိပြီး၊ နိုင်ငံများ၏ အဂတိလိုက်စားမှုအခြေအနေများကို ကျွမ်းကျင်လေ့လာသူများ၏ အကဲဖြတ်ချက်နှင့် အများပြည်သူ့ သဘောထား စစ်တန်းများအပေါ် မူတည်ကာ အမှတ်ပေးစနစ်ဖြင့် ဖော်ပြသည့်စာရင်းဖြစ်သည်။စီပီအိုင်မှ အဂတိလိုက်စားခြင်းဆိုသည်မှာ **အများပိုင်အာဏာကို မိမိကိုယ်ကျိုးအတွက် အလွဲသုံးစား ပြုလုပ်ခြင်း**ဟု အဓိပ္ပာယ်ဖွင့်သည်။

၂၀၁၂အတွက် မြန်မာနိုင်ငံသည် အမှတ် ၁၀၀ တွင် ၁၅မှတ်ဖြင့် ကမ္ဘာ့နိုင်ငံများရှိ အဂတိလိုက်စာမှုအများဆုံး အဆင့် ၃တွင် တည်ရှိပြီး၊ အဂတိလိုက်စားမှု အနည်းဆုံး  နိုင်ငံအဖြစ်၊ ဒိန်းမတ်၊ နယူးဇီလန်၊ ဖင်လန်တို့မှ အမှတ် ၁၀၀ တွင် ၉၀ ဖြင့် နံပါတ်၁ နေရာတွင် ဗိုလ်ဆွဲခဲ့ကြသည်။အမှတ်ပေးသည့် ပုံစံမှာ ထိပ်ဆုံး အမှတ် ၁၀၀ သည် အဂတိလိုက်စားမှု အနည်းဆုံးဖြစ်ပြီး၊ အမှတ်အနည်းဆုံးရသည့် နိုင်ငံများသည် အဂတိလိုက်စာမှုများပြားသည့် နိုင်ငံများဖြစ်သည်။ 

## လက်ရှိ နှိုင်းယှဉ်ရလဒ်များ
### ၂၀၁၆
Legend:

### ၂၀၁၅ 
## ကိုးကား
သူနာပြုတက္ကသိုလ်(ရန်ကုန်)

**သူနာပြုတက္ကသိုလ် (ရန်ကုန်)**သည် ၄နှစ်ကြာ သူနာပြုအတတ်ပညာကို သင်ကြားပေးသော တက္ကသိုလ်ဖြစ်ပြီး ရန်ကုန်မြို့ရှိ လမ်းမတော်မြို့နယ်တွင် တည်ရှိသည်။ သူနာပြုတက္ကသိုလ် (ရန်ကုန်)သည် မြန်မာနိုင်ငံရှိ သူနာပြုတက္ကသိုလ် ၃ခုအနက် တစ်ခုအပါအဝင်ဖြစ်သည်။ သူနာပြုတက္ကသိုလ် (ရန်ကုန်)တွင် သူနာပြုဘွဲ့လွန်အပြင် သွားဘက်ဆိုင်ရာ ဆေးပညာ၊ မျက်စိ၊နား၊နှာခေါင်း၊လည်ချောင်းဆိုင်ရာ ဆေးပညာ၊ စိတ်ကျန်းမာရေး၊ ကလေးကျန်းမာရေး၊ အထူးကြပ်မတ် ပြုစုစောင့်ရှောက်မှုနှင့် အရိုးရောဂါဆေးပညာဆိုင်ရာ ဒီပလိုမာများကိုလည်း သင်ကြားပေးသည်။ သူနာပြုတက္ကသိုလ် (ရန်ကုန်)သည် အလွန်စိစစ်ရွေးချယ်သော တက္ကသိုလ်တစ်ခုဖြစ်ပြီး တစ်နှစ်လျှင် ကျောင်းသားကျောင်းသူ ၁၀၀ယောက်သာ လက်ခံသင်ကြားပေးသည်။ 

## သမိုင်းကြောင်း
၁၉၈၆ခုနှစ်တွင် သူနာပြုသင်တန်းကျောင်းအဖြစ် စတင်ဖွင့်လှစ်ခဲ့ပြီး ၁၉၉၁ခုနှစ်တွင် တက္ကသိုလ်အဆင့်သို့ မြှင့်တင်ခဲ့သည်။ ၁၉၉၄ခုနှစ်တွင် ၄နှစ်ကြာ သူနာပြုဘွဲ့ကို သင်ကြားပေးသော မြန်မာနိုင်ငံရှိ ပထမဆုံး သူနာပြုတက္ကသိုလ်ဖြစ်ခဲ့သည်။ 

## ဦးဆောင်မှု
### ပါမောက္ခချုပ်များ
# ပါမောက္ခဒေါက်တာဒေါ်ဝင်းမေ (၁၉၉၁-၁၉၉၇)
# ပါမောက္ခဒေါက်တာဒေါ်မာလာမောင် (၁၉၉၇-၂၀၀၀)
# ပါမောက္ခဒေါက်တာဒေါ်မေဝင်းအောင်ခင် (၂၀၀၀-)

## အလားတူလင့်ခ်များ
* သူနာပြုတက္ကသိုလ်(မန္တလေး)
* တပ်မတော်သူနာပြုနှင့်ဆေးဘက်ပညာသည်တက္ကသိုလ်

## ကိုးကား
အပြည်ပြည်ဆိုင်ရာ လွတ်ငြိမ်းချမ်းသာခွင့်အဖွဲ့

**အပြည်ပြည်ဆိုင်ရာ လွတ်ငြိမ်းချမ်းသာခွင့်အဖွဲ့** (Amnesty International) ကို အတိုကောက်အားဖြင့် အမ်နက်စ်တီ သို့ အေအိုင်ဟု ခေါ်ဝေါ်ကြသော အစိုးမရဟုတ်သည့် အဖွဲ့အစည်းတခုဖြစ်သည်။ အဖွဲ့ဝင် ၃ သန်းကျော်နှင့် ကမ္ဘာတဝှမ်းတွင် ထောက်ခံသူမျောက်များစွာ ရှိသည်။ အဖွဲ့၏ အဓိက လုပ်ဆောင်ချက်များမှာ '**လူ့အခွင့်အရေးချိုးဖောက်မှုများ ဖော်ထုတ်ရန် နှင့် ပပြောက်ရန် သုသေသနလုပ်ခြင်း၊ သတင်းအချက်အလက်များ ထုတ်ပြန်ခြင်းနှင့် လူ့အခွင့်အရေး ဥပဒေ ဖောက်ပြန်သူများများကို တရားစီရင်ရေး**' ဆောင်ရွက်နိုင်ရန်ဖြစ်သည်။  

အပြည်ပြည်ဆိုင်ရာ လွတ်ငြိမ်းချမ်းသာခွင့်အဖွဲ့ကို ၁၉၆၁ ခုနှစ်တွင် လန်ဒန်မြို့၌ စတင်တည်ထောင်ခဲ့သည်။ ၎င်းကို *စောင့်ကြည့်လေ့လာသူ* (The Observer) သတင်းစာ၌ *အမေ့ခံ အကျဉ်းသားများ* (The Forgotten Prisoners) ခေါင်းစဉ်ဖြင့် ဆောင်းပါးရေးသားခဲ့သူ ဥပဒေပညာရှင် ပီတာ ဘန္နန်ဆန် (Peter Benenson) မှ တည်ထောင်ခဲ့ခြင်းဖြစ်သည်။ အမ်နက်စ်တီမှ အပြည်ပြည်ဆိုင်ရာ ဥပေဒ စံနှုန်း ဆန့်ကျင်ဖောက်ဖျက်သူများကို ဖော်ထုတ်လေ့ရှိပြီး၊ ဖောက်ပြန်မှုများကို လစ်လျုရှုထားသည့် အစိုးရများသို့လည်း နိုင်ငံသားများနှင့် ပူးပေါင်းကာ တာဝန်ယူဖြေရှင်းပေးရန် ဖိအားပေးလေ့ရှိသည်။ အဖွဲ့အစည်း၏ '**နှိပ်စက်မှုပပျောက်ရေး လှုံဆော်မှု**'ကြောင့် ၁၉၇၇ ခုနှစ်၌ နိုဘဲလ် ငြိမ်းချမ်းရေးဆု'' နှင့် ၁၉၇၈ ခုနှစ်၌ ကုလသမဂ္ဂ လူ့အခွင့်အရေး ဆုကိုလည်း ထပ်မံရရှိခဲ့သည်။

## ကိုးကား
ဆေးဘက်ဆိုင်ရာနည်းပညာတက္ကသိုလ် (ရန်ကုန်)

**ဆေးဘက်ဆိုင်ရာနည်းပညာတက္ကသိုလ်(ရန်ကုန်)** ( သည် ရန်ကုန်တိုင်းဒေသကြီး၊ အင်းစိန်မြို့နယ်တွင် တည်ရှိသည်။ မြန်မာနိုင်ငံရှိ ဆေးဘက်ဆိုင်ရာ အဆင့်မြင့်ကုသရေးနှင့် ရောဂါရှာဖွေရေးနည်းပညာများကို သင်ကြားပေးသော တက္ကသိုလ် (၃)ခုအနက် တစ်ခုအပါအဝင်ဖြစ်သည်။ 

ဆေးဘက်ဆိုင်ရာနည်းပညာတက္ကသိုလ်(ရန်ကုန်)သည် ၄ နှစ်ကြာသင်ယူရသော ဆေးဘက်ဆိုင်ရာနည်းပညာဘွဲ့ (B.Med.Tech)နှင့် ဆေးဘက်ဆိုင်ရာ မဟာသိပ္ပံဘွဲ့ (M.Med.Tech) နှင့် PhD သင်တန်းများကိုပါ ဖွင့်လှစ်သင်ကြားပေးလျက်ရှိသည်။

## သမိုင်းကြောင်း 
မြန်မာနိုင်ငံတွင် တရားဝင်ဆေးဘက်ပညာသင်ကြားမှုများကို ၁၉၆၄ ခုနှစ်တွင် ဆေးဘက်ပညာသည် ဒီပလိုမာဖြင့် စတင်ခဲ့သည်။ ၎င်းဒီပလိုမာမှာ အင်္ဂလန်နိုင်ငံရှိ College of Radiographers ၏ လမ်းညွှန်ချက်များအရ သင်ကြားပေးခြင်းဖြစ်သည်။ ၎င်းဒီပလိုမာကို ကိုလန်ဘိုစီမံကိန်းအရ နိုင်ငံတကာမှ နည်းပညာပိုင်းဆိုင်ရာ အထောက်အပံ့များဖြင့် ၁၉၈၆ ခုနှစ်အထိ သင်ကြားပေးခဲ့သည်။

၁၉၉၃ ခုနှစ်တွင် တက္ကသိုလ်အဆင့်သို့ **Institute of Paramedical Science, Yangon** အဖြစ် စတင်တည်ထောင်ခဲ့သည်။ ဆေးဘက်ဆိုင်ရာနည်းပညာတက္ကသိုလ်(ရန်ကုန်)မှာ မြန်မာနိုင်ငံရှိ ပထမဆုံးဆေးဘက်ဆိုင်ရာ တက္ကသိုလ်ဖြစ်သည်။ ၂၀၀၂ခုနှစ်တွင် မန္တလေးမြို့၌ ဒုတိယ ဆေးဘက်ဆိုင်ရာတက္ကသိုလ်ဖြစ်သော ဆေးဘက်‌ဆိုင်ရာနည်းပညာတက္ကသိုလ်(မန္တလေး)ကို တည်ထောင်ခဲ့သည်။

ယခင်က ဆေးဘက်ပညာသည်တက္ကသိုလ်(ရန်ကုန်) ဟုခေါ်သော်လည်း နောက်ပိုင်းတွင် ဆေးဘက်ဆိုင်ရာနည်းပညာတက္ကသိုလ်(ရန်ကုန်)ဟု ပြောင်းလဲလိုက်သည်။

## ပါမောက္ခချုပ်များ 
## သင်ကြားပေးလျက်ရှိသော ဘာသာရပ်များ 
ဤတက္ကသိုလ်တွင် အထူးပြုဘာသာရပ်များဖြစ်သော 
#ဓာတ်ခွဲနည်းပညာဘာသာရပ်(Medical laboratory Technology)၊ 
#ဓာတ်မှန်နှင့် ပုံရိပ်ဖော်နည်းပညာဘာသာရပ်(Medical Imaging Technology)၊
#အကြောအဆစ်နှင့် ကိုယ်အင်္ဂါပြန်လည်သန်စွမ်းရေးဆေးပညာ (Physiotherapy)၊
#ခြေတုလက်တုနှင့် အားပြုကိရိယာဘာသာရပ် (Prosthetics and orthotics)၊
#ကျန်းမာရေးသတင်းအချက်အလက်နှင့် နည်းပညာဘာသာရပ် (Health Informations and Technology) နှင့် 
#ဓာတ်ရောင်ခြည်ကုသမှုဆိုင်ရာနည်းပညာဘာသာရပ် (Radiation Therapy) စသည်တို့ကို သင်ကြားပို့ချလျက်ရှိသည်။

Prosthetics and orthotics ပညာရပ်အား ယခုလက်ရှိ ဆက်လက်သင်ကြားခြင်းမရှိပါ။

## ဆက်စပ်ဖတ်ရှုရန်
* ဆေးဘက်‌ဆိုင်ရာနည်းပညာတက္ကသိုလ်(မန္တလေး)
* တပ်မတော်သူနာပြုနှင့်ဆေးဘက်ပညာသည်တက္ကသိုလ်

## ကိုးကား
ပြည်သူ့ကျန်းမာရေးတက္ကသိုလ်(ရန်ကုန်)

**ပြည်သူ့ကျန်းမာရေးတက္ကသိုလ်(ရန်ကုန်)**သည် မြန်မာနိုင်ငံတွင် ပထမဦးဆုံး ပြည်သူ့ကျန်းမာရေးနှင့် သက်ဆိုင်သောတက္ကသိုလ်ဖြစ်သည်။ ၂၀၀၇ ခုနှစ်တွင် စတင်ဖွင့်လှစ်ခဲ့ပြီး ဒီပလိုမာ၊ ဘွဲ့လွန်နှင့်  ဒေါက်တာဘွဲ့များအတွက် ဖွင့်လှစ်သင်ကြားပေးနေသည်။ ဤတက္ကသိုလ်တွင် ဆရာဝန်များ(M.B.,B.S)၊ သွားနှင့်ခံတွင်းဆရာဝန်များ (B.D.S)၊  သူနာပြုများ (B.N.Sc)၊ ကျန်းမာရေးဝန်ထမ်းများ (B.Comm.H) စသည့် ဆေးပညာနှီးနွယ်တက္ကသိုလ်များမှ အောင်မြင်ပြီးစီးထားသူများ တက်ရောက်သင်ကြားခွင့်ရှိသည်။ သင်တန်းတက်ရောက်ရန်အတွက် အစိုးရဝန်ထမ်း ဆရာဝန်များ လျှောက်ထားခွင့်ရှိသည်။ ဤတက္ကသိုလ်သည် မြန်မာ့ ကျန်းမာရေးဝန်ကြီးဌာနလက်အောက်တွင် ရှိသည်။

ဤတက္ကသိုလ်သည် South-East Asia Public Health Education Institution Network (SEAPHEIN)၏ အဖွဲ့ဝင်တစ်ခုဖြစ်သည်။

## သင်ကြားပေးသော ဘွဲ့များ
* ဆေးရုံအုပ်ချုပ်မှုနှင့် ကျန်းမာရေးစီမံခန့်ခွဲမှု မဟာဘွဲ့ [M.Med.Sc in Hospital Administration and Health Management]
* ပြည်သူ့ကျန်းမာရေး ဘွဲ့လွန် [Master of Public Health]
* ပြည်သူ့ကျန်းမာရေး ဒေါက်တာဘွဲ့ [PhD in Public Health]
* ဆေးသိပ္ပံပညာ ဒီပလိုမာ [Diploma in Medical Science]
* ဆေးပညာပေး ဒီပလိုမာ [Diploma in Medical Education]

## ဌာနများ
# ကျန်းမာရေးမူဝါဒနှင့် စီမံအုပ်ချုပ်မှုဌာန [Health Policy and Management ]
# ကူးစက်ရောဂါ ပျံ့ပွားခြင်းနှင့် ကာကွယ်ခြင်းဆိုင်ရာ ပညာဌာန [Epidemiology]
# ဆေးစာရင်းအင်းပညာဌာန [Biostatistics]
# လူ့အကျင့်နှင့် ဆက်သွယ်ရေးဆိုင်ရာ ဆေးပညာဌာန [Health Behaviour and Communication]
# အသက်မွေးဝမ်းကြောင်းနှင့် ပတ်ဝန်းကျင်ဆိုင်ရာ ဆေးပညာဌာန [Occupational and Environmental Health]
# လူဦးရေနှင့် မိသားစု ဆေးပညာဌာန [Population and Family Health]
# အာဟာရနှင့် အစားအစာ ဘေးကင်းရေးဌာန [Nutrition and Food Safety]
# ပြည်သူ့ကျန်းမာရေး ဓာတ်ခွဲစမ်းသပ်မှုဌာန [Public Health Laboratory]
# ဆေးသိပ္ပံပညာနှင့် ပြန်ကြားရေး နည်းပညာဌာန[Medical Education Science & Information Technology]

## အလားတူလင့်ခ်များ
* ဆေးတက္ကသိုလ်(၁) ရန်ကုန်
* ဆေးတက္ကသိုလ်(၂) ရန်ကုန်
* ဆေးတက္ကသိုလ် (မန္တလေး)
* ဆေးတက္ကသိုလ် (မကွေး)
* ကျန်းမာရေးတက္ကသိုလ် (မကွေး)

## ကိုးကား 
## ပြင်ပလင့်ခ်များ 
* SEAR News
* SEAPHEIN